Ο Andrea Bocelli θα δώσει παράσταση στο άδειο Ντουόμο - Πώς θα τη δείτε ζωντανά | Hit Channel\nΤο Ντουόμο θα ανοίξει τις θύρες του κατ’ εξαίρεση για τη συναυλία του Andrea Bocelli.\nΟ Andrea Bocelli θα δώσει ανήμερα του Πάσχα των καθολικών (12 Απριλίου) μία μοναδική παράσταση στον ιστορικό καθεδρικό ναό του Ντουόμο στο Μιλάνο της Ιταλίας, κατόπιν πρόσκλησης της πόλης και του καθεδρικού ναού.\n«Την ημέρα κατά την οποία γιορτάζουμε την πίστη μας σε μια ζωή που θριαμβεύει, είναι τιμή μου και είμαι χαρούμενος που απαντώ “Sì” στην πρόσκληση της πόλης και του Ντουόμο του Μιλάνου».\nΑυτός είναι ο τρόπος με τον οποίο η Andrea Bocelli είπε «ναι» στην πόλη του Μιλάνου εν μέσω μιας δύσκολης περιόδου που έχει αφήσει πληγές σε ολόκληρη την Ιταλία.\nΗ παράσταση θα πραγματοποιηθεί χωρίς θεατές και θα απαγορευτεί αυστηρά η πρόσβαση στο κοινό, σύμφωνα με τους τοπικούς κυβερνητικούς κανονισμούς για τον COVID-19.\nΗ συναυλία θα μεταδοθεί ζωντανά σε όλο τον κόσμο από το κανάλι του τενόρου στο YouTube (στις 20:00 ώρα Ελλάδας, στις 12/04), ενώνοντας τον κόσμο σε πείσμα της παγκόσμιας πανδημίας.\nΗ δημοσίευση κοινοποιήθηκε από το χρήστη Andrea Bocelli (@andreabocelliofficial) στις 5 Απρ, 2020 στις 7:14 πμ PDT\nΟ καθεδρικός ναός του Ντουόμο, ένα εθνικό και διεθνές τοπόσημο που είναι επί του παρόντος κλειστό για όλους, θα ανοίξει τις θύρες του κατ’ εξαίρεση για τον Andrea Bocelli και για τη συναυλία που θα μεταφέρει μήνυμα αγάπης, θεραπείας και ελπίδας στην Ιταλία και στον πλανήτη.\nΤον Andrea Bocelli θα συνοδεύσει ο οργανοπαίχτης του καθεδρικού ναού, ο Emanuele Vianelli, ο οποίος θα παίξει σε ένα από τα μεγαλύτερα εκκλησιαστικά όργανα στον κόσμο.\nΤα κομμάτια της παράστασης επιλέχθηκαν προσεκτικά και ενορχηστρώθηκαν κατάλληλα για την περίσταση, μία συμβολική ημέρα για την ανανέωση της ζωής. Ανάμεσά τους το πολυτραγουδισμένο «Ave Maria» από τους Bach και Gounod, το «Sancta Maria» του Mascagni και αναστάσιμοι ύμνοι.\nΤην προώθηση της εκδήλωσης έχουν αναλάβει η πόλη του Μιλάνου και το ίδρυμα Veneranda Fabbrica del Duomo, ενώ την παραγωγή έχουν επιμεληθεί η Sugar Music και η Universal Music Group, χάρη στη γενναιόδωρη συμβολή του YouTube.\nΝα σημειωθεί ότι ο Andrea Bocelli θα συμμετάσχει αφιλοκερδώς.\nΗ δημοσίευση κοινοποιήθηκε από το χρήστη Andrea Bocelli (@andreabocelliofficial) στις 12 Μάρ, 2020 στις 8:15 πμ PDT\n«Είμαι χαρούμενος που ο Andrea δέχτηκε την πρόσκλησή μας», δήλωσε ο δήμαρχος του Μιλάνου, Giuseppe Sala.\n«Πιστεύω στη δύναμη της συλλογικής προσευχής. Πιστεύω στο χριστιανικό Πάσχα, ένα παγκόσμιο σύμβολο της αναγέννησης, το οποίο όλοι – είτε πιστεύουν είτε όχι – το έχουν πραγματικά ανάγκη τώρα», πρόσθεσε ο Andrea Bocelli.\n«Χάρη στη μουσική, που θα μεταδοθεί ζωντανά μέσω streaming, θα ενώσουμε εκατομμύρια χέρια παντού στον κόσμο και θα αγκαλιάσουμε την παλλόμενη καρδιά αυτής της πληγωμένης Γης», συνέχισε.\n«Το γενναιόδωρο, γενναίο και δυναμικό Μιλάνο και ολόκληρη η Ιταλία θα γίνουν ξανά, και πολύ σύντομα, επιτυχημένα πρότυπα και το έναυσμα για αναγέννηση που όλοι περιμένουμε», τόνισε.\nΠαράλληλα ο Andrea Bocelli έχει ενεργοποιήσει μέσω του ιδρύματος που φέρει το όνομά του μία έκτακτη εκστρατεία για την αντιμετώπιση του COVID-19.\nΣυγκεκριμένα το Ίδρυμα Andrea Bocelli (ABF) έχει ξεκινήσει έρανο για να βοηθήσει νοσοκομεία να αγοράσουν όλα τα απαιτούμενα όργανα και τον απαραίτητο εξοπλισμό για την προστασία του προσωπικού τους. Μπορείτε να καταθέσετε δωρεές στη σελίδα της καμπάνιας στην πλατφόρμα GoFundMe.


Η Λίσμπετ Σαλάντερ επιστρέφει στις 7 Σεπτεμβρίου, μέσα από το πέμπτο βιβλίο της σειράς Millennium!\nBookies / Η Λίσμπετ Σαλάντερ επιστρέφει με το 5ο βιβλίο της σειράς Millennium!\nΤΟ ΚΟΡΙΤΣΙ ΣΤΟΝ ΙΣΤΟ ΤΗΣ ΑΡΑΧΝΗΣ, το τέταρτο μυθιστόρημα της σειράς που ήταν και συνέχεια της θρυλικής αστυνομικής τριλογίας του Στιγκ Λάρσον, έχει εκδοθεί σε παραπάνω από 40 χώρες και έχει πουλήσει έως σήμερα 5 εκατομμύρια αντίτυπα.\n«Διάβασα μόλις το προσχέδιο. Είμαι πολύ χαρούμενη που δουλεύω ξανά με τον Ντέιβιντ Λάγκερκραντζ πάνω σε μια νέα ιστορία από τον κόσμο του Millennium. Και υπόσχομαι να είναι εξίσου συναρπαστικό! Με εντυπωσιάζει η ικανότητά του να βρίσκει αναπάντεχα μοτίβα και να πλάθει απρόβλεπτη πλοκή. Όπως συνέβη και το 2015 με ΤΟ ΚΟΡΙΤΣΙ ΣΤΟΝ ΙΣΤΟ ΤΗΣ ΑΡΑΧΝΗΣ, έτσι και το νέο μυθιστόρημα θα εκδοθεί ταυτόχρονα σε όλο τον κόσμο».\n(Παρ’ όλα αυτά, η επιβεβαίωση της επίσημης ημερομηνίας κυκλοφορίας της ελληνικής έκδοσης εκκρεμεί προς το παρόν.)\nΈβα Γεντίν, εκδοτικός οίκος Norstedts\nΟ Ντέιβιντ Λάγκερκραντζ μιλάει για την μεγάλη επιτυχία του βιβλίου ΤΟ ΚΟΡΙΤΣΙ ΣΤΟΝ ΙΣΤΟ ΤΗΣ ΑΡΑΧΝΗΣ και το πέμπτο βιβλίο της σειράς Millennium.\nΠώς σας επηρέασε η ανταπόκριση που είχε ΤΟ ΚΟΡΙΤΣΙ ΣΤΟΝ ΙΣΤΟ ΤΗΣ ΑΡΑΧΝΗΣ;\n«Δε φανταζόμουν τον αντίκτυπο που θα είχε η ανακοίνωση μιας τέταρτης συνέχειας της σειράς Millennium. Νόμιζα πως οι άνθρωποι θα αδιαφορούσαν και θα συνέχιζαν τη ζωή τους. Αντ’ αυτού, τα μέσα στη Σουηδία αλλά και διεθνώς σχεδόν τρελάθηκαν, και από κει κι έπειτα το πράγμα ξέφυγε. Φυσικά και ήλπιζα το μυθιστόρημα να γίνει επιτυχία. Είμαι κι εγώ, εξάλλου, αθεράπευτα ονειροπόλος. Όταν προσπαθώ πολύ, ονειρεύομαι θριάμβους, αλλά τις περισσότερες φορές απογοητεύομαι. Αυτήν τη φορά, όμως, εξεπλάγην από την υποδοχή».\nΠώς βρήκατε το κίνητρο να γράψετε άλλο ένα βιβλίο για τη σειρά;\n«Ο Στιγκ Λάρσον δημιούργησε έναν απίστευτο κόσμο που με εμπνέει συνεχώς. Σε διακοπές με την οικογένειά μου, μου καρφώθηκε μια ιδέα στο μυαλό και μου προκάλεσε τον ίδιο συγγραφικό οίστρο με εκείνον που είχα όταν έγραφα ΤΟ ΚΟΡΙΤΣΙ ΣΤΟΝ ΙΣΤΟ ΤΗΣ ΑΡΑΧΝΗΣ. Δεν ωφελεί πολύ τον ύπνο και τις νευρώσεις μου, αλλά σίγουρα ωφελεί το γράψιμο».\nΔωρίζετε μέρος των εσόδων σας στο Κίνημα Ανάγνωσης Läsrörelsen. Γιατί ειδικά εκεί;\n«Το έργο που επιτελούν ώστε να ωθήσουν τους νέους στο διάβασα είναι αξιοθαύμαστο. Σήμερα, με την άνοδο της ακροδεξιάς και του εξτρεμισμού, το διάβασμα και η ανάπτυξη της κριτικής σκέψης είναι ο ακρογωνιαίος λίθος ενός δημοκρατικού μέλλοντος».\nΤΟ ΚΟΡΙΤΣΙ ΣΤΟΝ ΙΣΤΟ ΤΗΣ ΑΡΑΧΝΗΣ επιστρέφει στον κινηματογράφο\nΣύμφωνα με δημοσιεύματα, η Sony Pictures ετοιμάζει την κινηματογραφική επαναφορά της σειράς Millennium. Το σενάριο της νέας ταινίας θα βασίζεται εξ ολοκλήρου στο πέμπτο βιβλίο της σειράς Millennium, ΤΟ ΚΟΡΙΤΣΙ ΣΤΟ ΙΣΤΟ ΤΗΣ ΑΡΑΧΝΗΣ, του Ντέιβιντ Λάγκερκραντζ, ο οποίος ανέλαβε τη σειρά μετά τον θάνατο του Στιγκ Λάρσον. Τη σκηνοθεσία της νέας ταινίας θα αναλάβει ο Φέντε Αλβάρεζ, σκηνοθέτης της ταινίας Μην ανασαίνεις και Το πρόσωπο του κακού. Στον ρόλο της Λίσμπετ Σαλάντερ, όπως όλα δείχνουν, επιστρέφει η Ρούνι Μάρα, ενώ μέχρι στιγμής δεν υπάρχει καμία πληροφορία για πιθανή επιστροφή του Ντάνιελ Κρεγκ.\nΤο 2011 η Sony Pictures αγόρασε τα πνευματικά δικαιώματα της τριλογίας, μεταφέροντας το πρώτο βιβλίο στη μεγάλη οθόνη. Τη σκηνοθεσία της αμερικανικής έκδοσης ανέλαβε ο βραβευμένος Ντέιβιντ Φίντσερ (Fight Club, Zodiac, House of Cards), ενώ για την ενσάρκωση της Λίσμπετ Σαλάντερ και του Μίκαελ Μπλούμκβιστ επιλέχθηκαν η Ρούνι Μάρα και ο Ντάνιελ Κρεγκ αντίστοιχα. Η ταινία έκανε πρεμιέρα στις κινηματογραφικές αίθουσες στις 12.12.2011. Πάρα τη μεγάλη εισπρακτική επιτυχία ($232,617,430) και την ύπαρξη του σεναρίου για Το κορίτσι που έπαιζε με τη φωτιά, η Sony Pictures πάγωσε τα σχέδια παραγωγής της δεύτερης ταινίας.


www.tsekouratoi.gr22: Εδώ Σισέ εκεί Σισέ, που θα πάει ο Τζιμπρίλ…;\nΕδώ Σισέ εκεί Σισέ, που θα πάει ο Τζιμπρίλ…;\nΈχει δηλώσει πως αγαπάει τον Παναθηναϊκό. Έχει δηλώσει πως αγαπάει την Ελλάδα...\nΩστόσο όταν κρίνεται το μέλλον ενός ποδοσφαιριστή με την αξία του Σισέ, ο παίκτης ως επαγγελματίας, οφείλει να σκεφτεί το καλύτερο για το ίδιο του το μέλλον.\nΜπορεί να έγινε τραγούδι στα χείλη των Παναθηναϊκών όλης της Ελλάδας, μπορεί να ένιωσε πολλές φορές κομμάτι από τη σύγχρονη ιστορία του «τριφυλλιού», αλλά ο Τζιμπρίλ Σισέ θα αφήσει πίσω του τον «ΠΑΟ που τον… αγάπησε» και θα συνεχίσει την καριέρα του σε ομάδα του εξωτερικού.\nΟι λόγοι, είναι λίγο- πολύ γνωστοί. Τόσο τα οικονομικά δρώμενα στον ιστορικό σύλλογο όσο και η γενικότερη κατάσταση στη χώρα μας (σε ποδόσφαιρο και κοινωνία), είναι κάποιοι από αυτούς. Δεν πρόκειται όμως να αναλύσουμε τους λόγους της φυγής του Γάλλου, αλλά τους πιθανούς προορισμούς του.\nΣτην προσπάθεια να εντοπίσουμε τις ομάδες που έχουν ενδιαφερθεί ή έστω έχει γραφτεί ενδιαφέρον από τον Τύπο για τον Γάλλο στράικερ, καταλήξαμε σε 18+1 (!) ομάδες, εντελώς πρόχειρα και με τον φόβο μήπως αφήσουμε κάποια παραπονεμένη.\nΞεκινάμε με τα πιο πρόσφατα. Η Λάτσιο βρίσκεται σε συνεχόμενο «φλερτ» με τον άσο του ΠΑΟ, με τους Ιταλούς συνάδελφους να ασχολούνται περισσότερο με τον Τζιμπρίλ, παρά με τους υπάρχοντες παίκτες τους, δηλώνοντας πως η συμφωνία έχει επιτευχθεί και ο Σισέ θέλει «σαν τρελός Ρώμη». Για να κλείσουμε το κεφάλαιο Ιταλία, η «Μεγάλη Κυρία» του ιταλικού ποδοσφαίρου Γιουβέντους έχει δείξει πως θέλει τον Τζιμπρίλ, στην προσπάθεια της να λύσει το επιθετικό της πρόβλημα.\nΚαι αφού πιάσαμε τους γείτονες, ας πάμε στην Τουρκία. Εκεί οι συμπαθητικοί κατά τ’ άλλα Τούρκοι δίνουν γη και ύδωρ για τον Σισέ, δηλώνοντας πως η Γαλατάσαράι θα είναι η επόμενη ομάδα του. Έντονο είναι το ενδιαφέρον και της φετινής πρωταθλήτριας Φενέρμπαχτσε.\nΤο… πανηγύρι όμως γίνεται αλλού. Στην πατρίδα του Τζιμπρίλ. Οι Μαρσέιγ, Ρεν, Παρί Σεν Ζερμέν και Μπορντό είναι οι κύριοι μνηστήρες του Τζιμπρίλ προσπαθώντας να πετύχουν τον επαναπατρισμό του.\nΣτην… ποδιά του Σισέ «σφάζονται» και στο καλύτερο πρωτάθλημα του κόσμου. Ομάδες από την Premier League, έχουν δείξει ότι ποντάρουνε πάνω του για να βάλει τέλος στην επιθετική τους αφλογιστία. Άστον Βίλα, Νιούκαστλ, Έβερτον, Φούλαμ, Μπλάκμπερν και Μπέρμιγχαμ είναι έξι πιθανοί προορισμοί στο «Νησί» για τον Γάλλο.\nΓια το τέλος αφήσαμε κάποια (με όλο το σεβασμό) «κουφά». Σύμφωνα πάντα με δημοσιεύματα, οι Λος Άντζελες Γκάλαξι και οι Σιάτλ Σάουντερς, θέλουν να κάνουν κάτοικο Αμερικής τον Τζιμπρίλ, ενώ εκτός των ομάδων του MLS, η Αλ Αχλί από τα Εμιράτα «καίγεται» για τον Σισέ. Κλείνοντας, να θυμίσουμε το ενδιαφέρον της Βιγιαρεάλ και της … Ρεάλ για τα… πόδια του Τζιμπρίλ, χωρίς όμως (ειδικά για τη Ρεάλ) τα δημοσιεύματα να στέκουν και πολύ.\nΦτάσαμε αισίως τις 19 (μαζί με τη Ρεάλ) ομάδες που σύμφωνα με δημοσιεύματα σκέφτονται να κινηθούν για τον Γάλλο σούπερ-σταρ. Φυσικά η καταμέτρηση συνεχίζεται ενώ δεν βρισκόμαστε ούτε στα μισά του καλοκαιριού… Ποίος τη χάρη σου Τζιμπρίλ;


ΤΡΟΠΟΠΟΙΗΜΕΝΟΥ ΗΜΙΤΟΝΟΥ - PDF\nDownload "ΤΡΟΠΟΠΟΙΗΜΕΝΟΥ ΗΜΙΤΟΝΟΥ"\n1 ΟΔΗΓΙΕΣ ΧΡΗΣΗΣ ΜΕΤΑΤΡΟΠΕΑ ΤΡΟΠΟΠΟΙΗΜΕΝΟΥ ΗΜΙΤΟΝΟΥ\n2 Εισαγωγή Για να πάρετε την δυνατή ισχύ του μετατροπέα θα χρειαστεί σωστή εγκατάσταση.παρακαλώ διαβάστε τις οδηγείες πριν την εγκατάσταση και την χρήση του μετατροπέα. Ειδική λειτουργία Ο μετατροπέας έχει διάφορες και σημαντικές λειτουργίες από τους υπόλοιπους μετατροπείς.έχει προστασία από υπερφόρτωση.μπορεί να ξεκινήσει αυτόματα ενώ άλλοι μετατροπείς πρέπει να αποσυνδέσετε τον εξοπλισμό και να κάνετε επανεκίνηση με αποτέλεσμα να μπορούν να δημιουργηθούν βλάβες που με αυτόν τον μετατροπέα μπορούν να αποφευχθούν. Εγκατάσταση Η πηγή της δύναμης πρέπει να είναι μεταξύ 11 και 15 Volts DC και θα πρέπει να είναι σε θέση που θα παρέχει επαρκές ρεύμα για τη λειτουργία του φορτίου.ως οδηγός, διαιρέστε την κατανάλωση ενέργειας του φορτίου (σε Watt) κατά 10 να αποκτήσει τη πηγή ενέργειας (σε αμπέρ) που πρέπει να παραδώσει.παράδειγμα: εάν το φορτίο είναι 300 Watt τότε αυτό που θα αποδόση είναι 300/10=30Αμπέρ.ΠΡΟΣΟΧΗ:Το 300 θα πρέπει να συνδεθεί μόνο με μπαταρίες με τάση εξόδου 12 βολτ. Δεν θα λειτουργήσει με 6 βολτ μπαταρία και θα καταστραφεί εάν είναι συνδεδεμένο με μια μπαταρία 24 βολτ. Τοποθέτηση του μετατροπέα Για τα καλύτερα αποτελέσματα λειτουργίας, ο μετατροπέας πρέπει να τοποθετείται πάνω σε μια επίπεδη επιφάνεια, όπως το πάτωμα. Ο μετατροπέας πρέπει να χρησιμοποιείται μόνο σε περιοχές που πληρούν τις ακόλουθες απαιτήσεις: -Στεγανότητα: Κρατήστε το μακριά από το νερό -Δροσιά: Θερμοκρασία περιβάλλοντος πρέπει να είναι μεταξύ 50 μοιρών και 80 μοιρών F.Mην τοποθετείτε το μετατροπέα κοντά σε μια διέξοδο θέρμανσης ή οποιαδήποτε συσκευή παράγει θερμότητα πάνω από τη θερμοκρασία δωματίου. Mην τοποθετείτε το μετατροπέα σε άμεση ηλιακή ακτινοβολία. -Αεριζόμενο:Επιτρέπετε τουλάχιστον μία ίντσα του ελεύθερου χώρου γύρω από το μετατροπέα ενέργειας για τη ροή του αέρα.μην τοποθετείτε τίποτα πάνω από το μετατροπέα κατά τη διάρκεια της λειτουργίας. -Ασφάλεια: Μην χρησιμοποιείτε το μετασχηματιστή τάσης κοντά σε εύφλεκτα υλικά ή σε οποιαδήποτε θέση που μπορεί να συσσωρεύονται εύφλεκτα αέρια ή αέρια όπως η θήκη της μπαταρίας του αυτοκινήτου σας. Σύνδεση με πηγή ρεύματος Ο μετατροπέας είναι εξοπλισμένος με ένα βύσμα αναπτήρα ή κροκοδειλάκια (δείτε την φωτογραφία) για σύνδεση με την πηγή ενέργειας χρησιμοποιόντας μόνο μία σύνδεση ισχύς.\n3 ΠΡΟΣΟΧΗ: Δεν χρησιμοποιούνται με θετικό έδαφος ηλεκτρικά συστήματα ΠΡΟΣΟΧΗ: Βεβαιωθείτε ότι ο μετατροπέας ρεύματος είναι απενεργοποιημένος. Αξιολόγηση σε σχέση με την πραγματική χρήση του εξοπλισμού Περισσότερα ηλεκτρικά εργαλεία, συσκευές ήχου και / εξοπλισμού βίντεο δείχνουν την κατανάλωση ισχύος σε βατ ή ενισχυτές. Προσθέστε την κατανάλωση ενέργειας σε αυτά τα στοιχεία που θα χρησιμοποιήσετε ταυτόχρονα, κρατώντας συνολικά κάτω τη μέγιστη ισχύ του μετατροπέα.αν η κατανάλωση ενέργειας έχει αξιολογηθεί σε ενισχυτές, πολλαπλασιάζουμε με το AC Volt για τον προσδιορισμό της ισχύος. Φορτία αντίστασης, όπως φώτα πυρακτώσεως, είναι το πιο εύκολο για τον μετατροπέα στην οδήγηση.eπαγωγικά φορτία, όπως τηλεόραση και στερεοφωνικό απαιτούν περισσότερο ρεύμα για να λειτουργήσει ένα φορτίο αντίστασης την ίδια ονομαστική ισχύ. Kινητήρες επαγωγής, καθώς και ορισμένες τηλεοράσεις, μπορεί να απαιτήσουν 2-6 φορές ισχύ για την εκκίνηση. Συναγερμός χαμηλής μπαταρίας Ένας συναγερμός θα ηχεί όταν η τάση της μπαταρίας πέσει στα 10,5 βολτ. Αυτό δείχνει ότι η μπαταρία χρειάζεται φόρτιση.ο χρήστης θα πρέπει να σταματήσει τις εργασίες, αφού ο μετατροπέας ρεύματος θα κλείσει αυτόματα όταν η τάση της μπαταρίας πέσει κάτω από 10 βολτ. Εάν η προειδοποίηση χαμηλής μπαταρίας ακούγεται όταν η μπαταρία είναι πλήρως φορτισμένη, ακολουθήστε τα βήματα για τη διόρθωση της έλλειψης εξόδου του μετατροπέα ρεύματος ίσως είναι υπερφορτωμένο, ή εάν υπάρχει υπερβολική πτώση τάσης μεταξύ της μπαταρίας και του μετατροπέα. ΣΗΜΕΙΩΣΗ: Ο συναγερμός μπορεί να ακούγεται στιγμιαία όταν η μονάδα είναι συνδεδεμένη ή αποσυνδεδεμένη από την πηγή ενέργειας.αυτό είναι φυσιολογικό και δεν υπάρχει κάποιο πρόβλημα. Χρόνος λειτουργίας της μπαταρίας Η τυπική μπαταρία του οχήματος έχει ένα ελάχιστο χρόνο λειτουργίας από 1 έως 2 ώρες, ανάλογα με τη χρήση του φορτίου που επιδέχετε. Συστήνουμε τον χειριστή να ξεκινήσει το όχημα κάθε ώρα για την επαναφόρτιση της μπαταρίας του συστήματος. Αυτό θα αποτρέψει το απροσδόκητο κλείσιμο του εξοπλισμού και θα εξασφαλίσει ότι υπάρχει πάντα χωρητικότητα της μπαταρίας για την εκκίνηση του κινητήρα. Το κύκλωμα τροφοδοσίας του μετατροπέα μας,ελέγχει συνεχώς τις ακόλουθες επικίνδυνες συνθήκες : *Χαμηλή τάση μπαταρίας *Βραχυκύκλωμα *Υψηλή θερμοκρασία *Υπερφόρτωση\n4 ΟΔΗΓΟΣ ΑΝΤΙΜΕΤΩΠΙΣΗΣ ΠΡΟΒΛΗΜΑΤΩΝ ΠΡΟΒΛΗΜΑ ΠΙΘΑΝΕΣ ΑΙΤΙΕΣ ΠΡΟΤΕΙΝΟΜΕΝΗ ΛΥΣΗ Η μονάδα δεν θα λειτουργεί Μετατροπέας δεν θερμαίνεται επαρκώς.βεβαιωθείτε ότι η θερμοκρασία είναι πάνω από -10C. Η τάση της μπαταρίας είναι κάτω από 10 βολτ. Εξοπλισμός που λειτουργεί έχει πολύ δύναμη. Μετατροπέας σε κατάσταση θερμικής απενεργοποίησης. Μπαταρία σε κακή κατάσταση. Απενεργοποιείστε τον μετατροπέα και ενεργοποιείστε τον μέχρι την ισχύ της συσκευής σας. Φορτίστε ή αντικαταστήστε τη μπαταρία. Μειώστε το φορτίο κάτω από τα μέγιστα βατ. Ελέγχο για καλό εξαερισμό. Βεβαιωθείτε ότι το φορτίο είναι μικρότερο από τη μέγιστη ισχύ. Αντικαταστήστε την μπαταρία. Συναγερμός χαμηλής τάσης Ανεπαρκής δύναμη ή μεγάλη πτώση τάσης Ελέγξτε την κατάσταση από τα κροκοδειλάκια.καθαρίστε τα ή αντικαταστήστε τα. Χαμηλή τάση εξόδου Ο μετατροπέας είναι υπερφορτωμένος. Τάση εισόδου κάτω από 11,0 βολτ. Μειώστε το φορτίο κάτω από τις συνεχείς βατ να διατηρηθεί η ρύθμιση. Κρατήστε τάση εισόδου άνω του 11,0 βολτ να διατηρηθεί η ρύθμιση. Παρεμβολή τηλεόρασης Χιόνι, εικόνα διάλυσης i)εντοπίστε το μετατροπέα ρεύματος όσο το δυνατόν περισσότερο από την τηλεόραση, την κεραία και τα καλώδια της κεραίας. ii)ρυθμίστε τον προσανατολισμό των καλωδίων κεραίας ισχύος του μετατροπέα και το καλώδιο τροφοδοσίας της τηλεόρασης για μείωση των παρεμβολών. Βόμβο ή βουητό στο σύστημα ήχου, εάν χρησιμοποιείται Η παροχή ηλεκτρικού ρεύματος στη συσκευή δεν φιλτράρει επαρκώς το τροποποιημένο ημιτονοειδές κύμα που παράγεται από το μετατροπέα ρεύματος. Χρησιμοποιήστε ένα σύστημα ήχου που χρησιμοποιεί μια υψηλότερη ποιότητα παροχής ρεύματος.\n5 ΧΑΡΑΚΤΗΡΙΣΤΙΚΑ ΜΟΝΤΕΛΟ Συνεχές ρεύμα 300W 600W 1000W 1500W Τάση εισόδου 10-15VDC 10-15VDC 10-15VDC 21-30VDC Τάση ειξόδου & Συχνότητα Aποδοτικότητα >90% >90% >90% >90% Στατικό ρεύμα <300mA <400mA <500mA <1A Χαμηλή προστασία τάσης εισόδου Χαμηλή τάση εισόδου θέρμανσης Έξοδος για την προστασία φόρτωσης Mε ανεμιστήρα ψύξης ( )V ( )V ( )V ( )V ( )V ( )V ( )V ( )V 360W 620W 1220W 1800W ΝΑΙ ΝΑΙ ΝΑΙ ΝΑΙ Smart-cover Kyprou 18, Stavroupoli, Thessaloniki, Greece Tel./Fax Website:


Αδειάζουν τον Παρασκευόπουλο οι σύντροφοί του στον ΣΥΡΙΖΑ:... - Star.gr\nΠΟΛΙΤΙΚΗ - ΟΙΚΟΝΟΜΙΑ Δευτέρα, 12 Δεκεμβρίου 2016, 12:16\nΑδειάζουν τον Παρασκευόπουλο οι σύντροφοί του στον ΣΥΡΙΖΑ: Δεν μας εκφράζουν όσα λέει για Χρυσή Αυγή και σημαία\nΠυρά και από τους ΑΝΕΛ: Προκλητικά τα όσα είπε - Η σημαία είναι το εθνικό σύμβολο της χώρας\nΣε άδειασμα του Νίκου Παρασκευόπουλου και των όσων δήλωσε για τη Χρυσή Αυγή και τη σημαία προχωρούν οι σύντροφοί του στον ΣΥΡΙΖΑ.\n«Δεν συμφωνώ καθόλου με τις απόψεις Παρασκευόπουλου περί Χρυσής Αυγής και Ελληνικής σημαίας. Δεν εκφράζουν ούτε τον ΣΥΡΙΖΑ, ούτε την Κυβέρνηση» έγραψε στο twitter o ευρωβουλευτής του ΣΥΡΙΖΑ Δημήτρης Παπαδημούλης.\n«Οι απόψεις του κ. Παρασκευόπουλου, όπως εγώ τις διάβασα, δεν απηχούν την άποψη της κοινοβουλευτικής ομάδας του ΣΥΡΙΖΑ» τόνισε ο βουλευτής του ΣΥΡΙΖΑ Κώστας Μπάρκας στον ΑΝΤ1, επισημαίνοντας ότι διαφωνεί απόλυτα με τις δηλώσεις του πρώην υπουργού Δικαιοσύνης.\n«Η Χρυσή Αυγή είναι φασιστική οργάνωση και σε ένα σοβαρό επίπεδο είναι και εγκληματική, αυτά είναι γνωστά», δήλωσε στον Alpha 9,89 Δημήτρης Βίτσας.\nO αναπληρωτής υπουργός Εθνικής Άμυνας και επικεφαλής του Συντονιστικού για το προσφυγικό τόνισε χαρακτηριστικά πως «στο Καστελόριζο δεν πήγαμε με τον Καμμένο και τη Χρυσή Αυγή. Πήγαμε με την Επιτροπή».\n«Νομίζω ότι η δήλωση που έκανε ο κ. Παρασκευόπουλος και αναφορικά με το ζήτημα της σημαίας αλλά κυρίως με το ζήτημα της Χρυσής Αυγής, έχει μία σημαντική απόσταση σε σχέση με αυτά τα οποία έχουμε αποφασίσει συλλογικά στον ΣΥΡΙΖΑ εδώ και χρόνια» είπε, εξάλλου, στον Real FM ο διευθυντής της Κοινοβουλευτικής Ομάδας του ΣΥΡΙΖΑ, Κώστας Ζαχαριάδης.\nΠυρά κατά του κ. Παρασκευόπουλου εξαπέλυσαν και οι ΑΝΕΛ.\nΜε ανακοίνωσή του, ο Δημήτρης Καμμένος κάνει λόγο για «ιδιαίτερα προκλητική τοποθέτηση» όσον αφορά το κάψιμο της σημαίας και προσθέτει: «Η Ελληνική Σημαία έχει βαφτεί διαχρονικά με το αίμα των ηρώων της πατρίδας μας, σε όλους του αγώνες για την Ελευθερία της Ελλάδος. Είναι το εθνικό σύμβολο της χώρας μας που συμβολίζει το αίμα, τα δάκρυα, τους αγώνες, τις θυσίες και τον πόσο όλων όσων πολέμησαν για να ζούμε σε μια ελεύθερη χώρα και γι’ αυτό το λόγο είναι απαράδεκτο να γίνεται στάχτη στα χέρια του κάθε τυχαίου ψευτοεπαναστάτη».


Δημοσιεύτηκε: Παρασκευή, 24 Σεπτεμβρίου 2021 07:34\nΠολλοί μαθητές στις δειγματοληψίες ως στενές επαφές κρουσμάτων στα σχολεία τους…\nΣε τέσσερα διαφορετικά σημεία του Δήμου Λαμιέων, βρέθηκαν την Πέμπτη 23 Σεπτεμβρίου οι Κινητές Ομάδες Υγείας του ΕΟΔΥ για τη διενέργεια δωρεάν rapid tests στους πολίτες.\nΣυνολικά έγιναν 478 τεστ και βρέθηκαν έξι (6) θετικά, διαμορφώνοντας τη θετικότητα στο 1,26%. Οι ηλικίες τους από 5 έως 50 ετών, με τρεις μαθητές μέσα στα κρούσματα.\nΓενικά από τα σταθερά σημεία, των Γαλανέικων και της πλατείας Ελευθερίας, πέρασαν δεκάδες μαθητές, ως στενές επαφές παιδιών που βρέθηκαν θετικά στον κορωνοϊό. Ευτυχώς στη συντριπτικής τους πλειοψηφία τα αποτελέσματα ήταν αρνητικά.\nΣτα Γαλανέικα έγιναν 267 τεστ και βρέθηκαν τρία (3) θετικά (1,12%) και στην πλατεία 177 με δύο (2) θετικά (1,13%).\nΣτην πρώτη περίπτωση και τα τρία περιστατικά αφορούσαν στενές επαφές κρούσματος με τις ηλικίες τους 5, 8 και 50 ετών, με το τελευταίο άτομο να είναι εμβολιασμένο.\nΣτην πλατεία Ελευθερίας τα θετικά αντιστοιχούν σε ένα παιδί 12 ετών και έναν ενήλικα 39 που ήταν άτομο εμβολιασμένο. Ανέφερε στενή επαφή με επιβεβαιωμένο κρούσμα εντός της οικογένειάς του.\nΤέλος ένα (1) ακόμη θετικό αποτέλεσμα είχαμε στη δειγματοληψία που έγινε στο Σταυρό Λαμίας, στο χώρο της Λαϊκής μεταξύ 27 δειγμάτων (3,7%). Πρόκειται για νεαρό άτομο 23 ετών, ανεμβολίαστο και χωρίς συμπτώματα.\nΣημειώνουμε ότι έγιναν και 7 δειγματοληψίες στην περιοχή της Αγίας Βαρβάρας όπου γινόταν η λαϊκή με αρνητικά αποτελέσματα.\nΤην Παρασκευή 24 Σεπτεμβρίου οι δωρεάν δειγματοληψίες θα συνεχιστούν ως εξής:\nΑλλά και το Σάββατο 25 Σεπτεμβρίου:


ΤΟ TONEWOODS MATTER ΓΙΑ ΤΗΝ ΗΛΕΚΤΡΙΚΉ ΚΙΘΆΡΑ;\nΣχετικά με το Tonewoods\nΚάθε φορά που δύο κορίτσια κιθάρα συγκεντρωθούν και να συγκρίνουν τις σημειώσεις για τα αγαπημένα τους όργανα το θέμα του tonewoods είναι βέβαιο ότι θα εμφανιστεί. Tonewoods είναι απλά το δάσος που χρησιμοποιείται για την κατασκευή μιας κιθάρας, και επιλέγονται προσεκτικά για να πάρει τον ήχο που επιθυμεί ο κατασκευαστής. Ορισμένα είδη ξύλου θεωρούνται επιθυμητά για λαιμούς, δάκτυλα, κιθάρες και κορυφές.\nΟι περισσότεροι κιθαρίστες έχουν προτιμήσεις και προκαταλήψεις όταν πρόκειται για δάση, συμπεριλαμβανομένου αυτού του συγγραφέα. Μου αρέσουν οι κιθάρες με μαόνι, και μου αρέσει το basswood. Ο Alder είναι εντάξει, αλλά μόνο για τους Strats και τους τηλεοπτικούς φορείς. Μου αρέσουν λουλούδια σφενδάμου από ένα κομμάτι για Strats και τριανταφυλλιά για οτιδήποτε άλλο. Ο αγαπημένος συνδυασμός μου είναι το ξύλινο σώμα μαόνι τύπου Les Paul με καπάκι από σφενδάμι, λαιμό από μαόνι και τραπεζομάντιλο.\nΠροφανώς, όπως πολλοί κιθαρίστες, έχω προτιμήσει κάποια δάση πάνω από άλλους με βάση τον ήχο. Και έτσι είμαι πάντα λίγο έκπληκτος όταν μερικοί άνθρωποι μου λένε tonewoods δεν πειράζει όταν πρόκειται για ηλεκτρικές κιθάρες. Θα πουν ότι πρόκειται περισσότερο για ηλεκτρονικά, pickups και όλα μεταξύ των χορδών και του ενισχυτή. Το ξύλο δεν έχει σημασία.\nΗ απάντησή μου: Ε ; Μπορώ να πω ξεκάθαρα τη διαφορά μεταξύ του ζεστού συντονισμού του μαόνι και του τραγανιστού χεριού της ελάτης. Είμαι πάντα έκπληκτος όταν οι άνθρωποι μου λένε ότι δεν μπορούν, και αυτό συμβαίνει αρκετά που πρέπει να αναρωτηθώ αν μου λείπει κάτι για τα τελευταία τριάντα χρόνια.\nΜήπως η ακρίδα έχει σημασία για τις ηλεκτρικές κιθάρες; Αν πιστεύετε ότι οι εταιρείες κιθάρων φαίνεται πως κάνουν. Είναι όλο ένα μάρκετινγκ; Έχω πλύση εγκεφάλου, το θύμα κάποιας μορφής pitch sales pitch προπαγάνδας; Ή μήπως είναι δυνατόν, όπως μου φαίνεται, ότι αν είστε γύρω από τις κιθάρες αρκετό καιρό μπορείτε σίγουρα να πείτε τη διαφορά στον ήχο;\nΣε αυτό το άρθρο, σκοπεύω να αντιμετωπίσω αυτά τα ερωτήματα με όσο το δυνατόν λιγότερη προκατάληψη. Περιμένω να αποτύχει. Ορίστε!\nΑκουστική εναντίον ηλεκτρικής κιθάρας\nΠαρόλο που υπάρχει προφανώς περιθώριο συζήτησης όσον αφορά το δάσος που χρησιμοποιείται για την κατασκευή ηλεκτρικών κιθάρων, το θέμα της ακουστικής κιθάρας είναι πολύ λιγότερο θορυβώδες. Ο ήχος και η προβολή ενός ακουστικού οργάνου εξαρτώνται εξ ολοκλήρου από την φυσική του κατασκευή.\nΕπομένως, είναι αδύνατο να διαχωριστούν τα φυσικά υλικά που χρησιμοποιούνται για την κατασκευή του από τον ήχο που προκύπτει. Με άλλα λόγια, όταν πρόκειται για ακουστικές κιθάρες το ξύλο ισούται με τον τόνο. Το καλύτερο ξύλο σημαίνει έναν καλύτερο τόνο. Το ξυλώδες ξύλο σημαίνει αδύναμο τόνο.\nΦυσικά, μπορείτε επίσης να χτίσετε μια ακουστική κιθάρα από κάτι εκτός από το ξύλο. Θα φτάσουμε σε αυτό αργότερα.\nΟι ηλεκτρικές κιθάρες, από την άλλη πλευρά, έχουν όλα τα είδη κυκλωμάτων και ηλεκτρονικών, και έχουν pickups. Οι pickup κιθάρες είναι ουσιαστικά μαγνήτες τυλιγμένοι σε σύρμα. Οι παγίδες δημιουργούν ένα μαγνητικό πεδίο και όταν οι χορδές δονήσουν διακόπτουν αυτό το πεδίο. Αυτό μεταφράζεται σε ένα ηλεκτρονικό σήμα και αποστέλλεται στον ενισχυτή.\nΩς εκ τούτου, κάποιοι λόγοι, τα pickups, και τα ηλεκτρονικά, δεν είναι το δάσος, είναι απόλυτα υπεύθυνοι για τη διαμόρφωση του ήχου την κιθάρα.\nΓια μένα, υπάρχει ένα πρόβλημα με αυτόν τον τρόπο σκέψης. Οι δονήσεις που συλλαμβάνονται από τις pickups δημιουργούνται όχι μόνο από τις χορδές, αλλά από το σώμα της κιθάρας. Ακριβώς όπως μια ακουστική κιθάρα που ενισχύει τις δονήσεις του string μέσω του soundboard, οι δονήσεις που μετατρέπονται στο ηλεκτρονικό σήμα από την παραλαβή κιθάρας δημιουργούνται, εν μέρει, από το σώμα της κιθάρας.\nΕπομένως, αν το σώμα της κιθάρας επηρεάζει τη δόνηση των χορδών και το σώμα της κιθάρας είναι κατασκευασμένο από ξύλο, έχει νόημα ότι το ξύλο που χρησιμοποιείται για να χτίσει μια ηλεκτρική κιθάρα θα είχε πολύ μεγάλη σημασία.\nΜπορείτε να διακρίνετε τη διαφορά, τοποθετώντας δύο διαφορετικές ηλεκτρικές κιθάρες σε μια επίπεδη επιφάνεια, τοποθετώντας το χέρι σας πάνω στα σώματα και τσαλακώντας τις χορδές. Μια κιθάρα μαόνι-σώματος θα αντηχεί πολύ διαφορετικά από μια κιθάρα ελάτη-σώματος, και πολύ διαφορετικά από μια κιθάρα-bass-σώμα. Μπορείτε να αισθανθείτε τη διαφορά, και αυτό σημαίνει ότι οι χορδές θα δουν και διαφορετικά.\nΚαι νιώθω σαν να έχω μια ισχυρή πιθανότητα να κερδίσω τη συζήτηση σε αυτό το σημείο αν δεν ήταν αυτός που έκανε αυτό το πείραμα.\nΑυτός ο τύπος που έκανε αυτό το πείραμα\nΚάθε μέρα κάποιος αναδεικνύει εκείνο τον τύπο που έκανε μια δέσμη μετρημένων δοκιμών σε μια δέσμη ηλεκτρικών κιθάρων και διαπίστωσε ότι δεν υπήρχε καμία διαφορά στον ήχο όταν ήρθε στο μέγεθος του σώματος, το σχήμα ή το ξύλο. Για μένα αυτό τα σύνορα με τρελή συζήτηση, έτσι τι πραγματικά συνέβη εδώ;\nΝομίζω ότι αυτοί που συνήθως λένε ήταν ένας φοιτητής του Πανεπιστημίου LaTrobe ο οποίος, το 2012, έκανε πράγματι πειράματα με ηλεκτρικές κιθάρες για να διαπιστώσει αν υπήρχε διαφορά ήχου με βάση το στυλ του σώματος και το ξύλο. Χρησιμοποίησε επτά διαφορετικές κιθάρες και τους φόρτωσε το καθένα με τις ίδιες παραλαβές και χορδές.\nΧρησιμοποιώντας κάποιο ακαδημαϊκό ερευνητικό εξοπλισμό, μέτρησε τις συχνότητες των παραγόμενων σημειώσεων. Το αποτέλεσμα ήταν ότι ήταν σχεδόν πανομοιότυπα.\nΜια γρήγορη σάρωση του YouTube αποκαλύπτει μερικά πιο επιχειρηματικά άτομα που έχουν κάνει παρόμοια σχεδόν επιστημονικά πειράματα και έχουν πάρει παρόμοια αποτελέσματα. Για μερικούς ανθρώπους, αυτό αποδεικνύεται χωρίς σκιά αμφιβολίας ότι το τόνοwoods δεν πειράζει ένα whit όταν πρόκειται για τον ήχο της κιθάρας. Τώρα δεν μπορεί να υπάρξει συζήτηση!\nΦυσικά, στην πραγματικότητα, δεν αποδεικνύει τίποτε, εκτός από το ότι μερικοί τύποι έκαναν μερικά πειράματα και έφτιαξαν μερικές ενδιαφέρουσες ζωοτροφές για πινακίδες με κιθάρα. Αν είστε ήδη στο "ξύλο είναι απλώς μια μάρκα μάρκας", αυτό σας δίνει κάποια σοβαρά πυρομαχικά!\nΓια τους υπόλοιπους από εμάς, είναι σίγουρα τροφή για σκέψη, και είναι δύσκολο να υποστηρίξουμε με την επιστήμη. Εάν παίζετε κιθάρα για μεγάλο χρονικό διάστημα και πιστεύετε ότι το ξύλο έχει μεγάλη σημασία, πώς μπορείτε να συμβιβάσετε τις σκέψεις σας με αυτά τα ευρήματα;\nΓια μένα, εδώ είναι το πρόβλημα με οτιδήποτε χτυπάει τον ήχο μιας κιθάρας κάτω από ελεγχόμενες επιστημονικές μετρήσεις: Αφαιρεί πολλές από τις μεταβλητές που πηγαίνουν στο πώς ακούμε μουσική και παράγουμε μουσική ως κιθαρίστες.\nΑυτά τα πειράματα, όπως και το προαναφερθέν μου παράδειγμα, όπου πρότεινα να βάλουν κιθάρα διαφορετικές κιθάρες και να τσακίζουν σε αυτά, δεν αντιπροσωπεύουν τίποτα πρακτικό όταν πρόκειται για τον τόνο κιθάρας. Με άλλα λόγια, αυτό δεν είναι το πώς παίζετε κιθάρα, οπότε πραγματικά δεν σας λέει τίποτα για το πώς το φυσικό μακιγιάζ της κιθάρας επηρεάζει τον ήχο σας.\nΌταν παίζουμε κιθάρα, υπάρχουν τόσες πολλές μεταβλητές που πρέπει να εξετάσουμε. Η δύναμη των χεριών μας όταν φωνάζουμε μια χορδή. Η επιδεξιότητά μας να περάσουμε γύρω από τον fingerboard. Πώς ερεθίζουμε την επιλογή. Τεχνική περιστροφής. Ένα εκατομμύριο άλλα πράγματα.\nΣε όλους αυτούς τους τρόπους αλληλεπιδράμε φυσικά με την κιθάρα, έτσι φυσικά το φυσικό μακιγιάζ των κιθάρων. Το ξύλο έχει σημασία. Η μάζα της γέφυρας έχει σημασία. Το καρύδι έχει σημασία. Ο τρόπος με τον οποίο συνδέεται ο λαιμός έχει σημασία. Ο τρόπος με τον οποίο συνδέεται το pickup με το σώμα της κιθάρας. Όλα έχουν σημασία και όλα έχουν έναν ρόλο στον τρόπο που παίζετε και τον ήχο που παίρνετε.\nΑν το ξύλο και η κατασκευή ενός σώματος κιθάρας δεν είχε σημασία τότε θα περιμέναμε κιθάρες στερεού σώματος, ημι-κοίλου και κοίλου σώματος να ακούγονται πολύ παρόμοιες. Ακόμα κι αν είναι φορτωμένα με τα ίδια pickups, προφανώς αυτό δεν πρόκειται να είναι αλήθεια.\nΤι λέτε αν θα μπορούσατε να χτυπήσετε έναν γκρουπ Gibson PAF σε ένα ακουστικό Martin D-18; Αν ο ήχος ξεκινήσει και τελειώσει με το pickup ο Martin θα ακούγεται τώρα σαν Les Paul, σωστά; Φυσικά και όχι!\nΑν η κατασκευή και το ξύλο δεν είχαν σημασία, τότε οι pro κιθαριστές θα αγοράζαν όλες τις $ 100 κιθάρες και θα έριχναν ακριβά pickups σε αυτά. Περιττό να πούμε ότι υπάρχει ένας καλός λόγος ότι οι περισσότεροι δεν το κάνουν αυτό.\nΑυτά είναι πράγματα που γνωρίζω (πιστεύω;) ότι είναι αλήθεια με βάση τα χρόνια γύρω από τις κιθάρες. Όχι μόνο εγώ, αλλά πολλοί, πολλοί κιθαρίστες. Επομένως, εγκαταλείπουμε αυτές τις σκέψεις τώρα που οι επιστημονικές αποδείξεις είναι αντίθετες; Δεν ξέρω ότι μπορώ. Ξέρω μόνο που μου λένε τα αυτιά και τα χέρια μου.\nΤο Tonewoods Matter;\nΈχω πει πολλά πράγματα εδώ, και δεν ξέρω ότι είμαι πιο κοντά για να πείσω τον εαυτό μου ή κάποιον άλλο από τίποτα. Υποθέτω ότι για μένα βασικά έρχεται κάτω σε αυτό: Ένα πράγμα που έχω μάθει πάνω από τριάντα χρόνια να παίζω κιθάρα είναι να εμπιστευτώ τα αυτιά μου. Σε αυτή την περίπτωση όχι μόνο τα αυτιά μου, αλλά και τα χέρια μου. Για μένα, διαφορετικά soundwoods ακούγονται και νιώθουν διαφορετικά, και αυτό σίγουρα μεταφράζεται μέσω του ενισχυτή.\nΕίμαι σταθερός πιστός ότι μεγάλο μέρος του τόνου σας είναι στα χέρια σας. Έτσι, πραγματικά το πράγμα κορμό του χλοοτάπητα έρχεται κάτω σε ένα από αυτά τα θέματα "όλα τα πράγματα είναι ίσα". Εξακολουθείτε να ακούγεται σαν εσένα, ανεξάρτητα από το ποια κιθάρα παίζετε. Παίζοντας μια πιο ακριβή κιθάρα από φερόμενα καλύτερα πράγματα δεν πρόκειται να σας κάνει να ακούγεται καλύτερα από ό, τι πραγματικά είστε. Αλλά αν παίζετε μια κιθάρα από καλύτερα πράγματα θα ακούσετε σαν μια καλύτερη έκδοση από σας; Νομίζω ότι έτσι, ή τουλάχιστον νομίζω ότι το κάνω.\nΑπό την άλλη πλευρά, τι γίνεται με αυτές τις ακουστικές κιθάρες που έγιναν από κάτι που δεν είναι ξύλο; Ξεκίνησα αυτό το άρθρο μιλώντας για το πώς τα ακουστικά όργανα εξαρτώνται από το δάσος για τον ήχο τους και κάνουν μια σύγκριση με τα ηλεκτρικά. Αλλά το Rainsong, για παράδειγμα, είναι μια κιθάρα που κάνει τα ακουστικά τους όργανα από ίνες άνθρακα, όχι από ξύλο, και ακούγονται φανταστικά. Έτσι, πρέπει οι κιθάρες να είναι κατασκευασμένες από ξύλο ή απλά πρέπει να είναι κατασκευασμένες από κάτι που έχει καλές ακουστικές ιδιότητες;\nΑυτό ολοκληρώνει την εξέταση της συζήτησης για την ηλεκτρική κιθάρα. Υποθέτω ότι δεν είχα λύσει τίποτα, αλλά ίσως ξεκαθάρισα κάποια πράγματα στο μυαλό μου. Όσο περισσότερο το σκέφτομαι, δεν ξέρω πώς μπορώ να κάνω τον εγκέφαλό μου γύρω από την ιδέα ότι το ξύλο δεν έχει σημασία στην κατασκευή ηλεκτρικών κιθάρων. Για μένα το κάνουν απολύτως.\nΛοιπόν, τι γινεται με 'σένα? Πιστεύετε ότι το ξύλο που παράγεται από την κιθάρα σας κάνει τη διαφορά; Πιστεύετε ότι είναι όλα μια δέσμη της διαφημιστικής εκστρατείας; Μήπως αυτό το άρθρο αλλάξει γνώμη τόσο;\nΊσως η καλύτερη απάντηση είναι ότι απλά δεν νοιάζεται ότι υπάρχει μια συζήτηση καθόλου και απλά παίζετε αυτό που σας αρέσει.\nΕτικέτες: τέχνη εκπαίδευση διακοπές\n© Johnny team 2021 Το Tonewoods Matter για την ηλεκτρική κιθάρα; - https://stylisholidays.info


Μια θερμίδα (kcal) είναι η μονάδα μέτρησης της ενέργειας που περιέχουν τα τρόφιμα. Κάθε θερμίδα των τροφίμων είναι ισοδύναμη τεχνικά με 1000 θερμίδες που χρησιμοποιούνται για την μέτρηση άλλων μορφών ενέργειας.\nΤο πόσο θα φάτε ή όχι εξαρτάται και καθορίζεται από το αίσθημα της πείνας, και το αίσθημα του κορεσμού. Το αίσθημα της πείνας είναι ένα αρχέγονο αίσθημα που εμφανίζεται με τη λειτουργία ενός νευρικού κέντρου που εντοπίζεται στον υποθάλαμο του εγκεφάλου, με την επίδραση ερεθισμάτων που ακόμα δεν είναι επακριβώς γνωστά και ξεκάθαρα.\nΤο αίσθημα του κορεσμού είναι επίσης ένα αρχέγονο αίσθημα, και συνίσταται στην αίσθηση ότι έχουμε χορτάσει και δεν θέλουμε να συνεχίσουμε να τρώμε.\nΤα ερεθίσματα που το διεγείρουν έχουν και σ' αυτή την περίπτωση σχέση με ορισμένες χημικές μεταβολές στο αίμα, οι οποίες προφανώς θα πρέπει να είναι αντίθετες από εκείνες που διεγείρουν το κέντρο της πείνας.\nΑναλόγως του πόσο τρώτε έχει να κάνει και με το πόσο άσκηση χρειάζεστε στην συνέχεια για να δείτε την ζυγαριά σας να κατεβαίνει. Θα πάρετε ή θα χάσετε βάρος ανάλογα με την πρόσληψη των θερμίδων σας και σε συνδυασμό με τις θερμίδες που θα ξοδέψετε από τις σωματικές σας δραστηριότητες.\nΌσο τρώτε περισσότερες θερμίδες από αυτές που ξοδεύετε ή χρειάζεστε, τότε το πλεόνασμα θα μετατραπεί σε σωματικό λίπος. Αντίθετα αν τρώτε λιγότερες από αυτές που χρησιμοποιεί ή χρειάζεται το σώμα σας, τότε θα μετατραπεί το επιπλέον περιττό σωματικό λίπος σε ενέργεια.\nΑπό την μια μεριά έχουμε τα έσοδα ενέργειας και από την άλλη μεριά έχουμε τα έξοδα ενέργειας. Τα έσοδα δεν είναι τίποτε άλλο από το ποσό τα ενέργειας που υπάρχει μέσα στην τροφή μας, και που εκφράζεται σε θερμίδες (kcal). Τα έξοδα είναι η ενέργεια η οποία μετατρέπεται (ξοδεύεται) στο σώμα μας για την επιτέλεση των διεργασιών που χρειάζονται για όλες τις λειτουργίες του σώματος.\nΕπίσης στα έξοδα συμπεριλαμβάνονται και όλες οι σωματικές δραστηριότητες. Τελικά, όλη αυτή η ενέργεια καταλήγει σε θερμότητα που αποβάλλεται προς το περιβάλλον, και σε εξωτερικό μηχανικό έργο.\nΤο κλειδί για τον Έλεγχο του Σωματικού Βάρους και της Καλής Φυσικής Κατάστασης, είναι η διατήρηση της ισορροπίας στο ισοζύγιο της προσλαμβανομένης ενέργειας (kcal) μέσω τις τροφής και των καταναλισκόμενης ενέργειας (kcal) μέσω της σωματικής δραστηριότητας.\nΑν ήδη είστε αδύνατοι και το μόνο που θέλετε είναι η συντήρηση δεν έχετε παρά να ασκείστε τακτικά και η διατροφή σας να είναι ισορροπημένη. Σιγουρευτείτε ότι η διατροφή σας, σας παρέχει αρκετές θερμίδες για να αναπληρώσει την ενέργεια που ξοδέψατε.\nΤέλος εάν επιθυμείτε να πάρετε βάρος πρέπει να ασκείστε τακτικά και να αυξήσετε τον αριθμό των θερμίδων που καταναλώνετε έως ότου φτάσετε στο επιθυμητό βάρος. Η άσκηση θα σας βοηθήσει να εξασφαλίσετε ότι το βάρος που θα πάρετε, θα είναι μυϊκή μάζα και όχι περιττό λίπος.


Παρατηρητήριο Εργασίας και Ταξικών Σχέσεων: Αυθόρμητη απεργία στο αεροδρόμιο Λάρνακας από εργαζόμενους που προσφέρουν υποστηρικτικές υπηρεσίες στους ελεγκτές εναέριας κυκλοφορίας\nΑυθόρμητη απεργία στο αεροδρόμιο Λάρνακας από εργαζόμενους που προσφέρουν υποστηρικτικές υπηρεσίες στους ελεγκτές εναέριας κυκλοφορίας\nΧάος παρατηρείται από τις τρεις το απόγευμα στο αεροδρόμιο Λάρνακας από απροειδοποίητη λευκή απεργία στην οποία κατέρχονται εργαζόμενοι στον Πύργο Ελέγχου του αεροδρομίου.\nΣύμφωνα με τις πρώτες πληροφορίες οι εργαζόμενοι που παρέχουν υποστηρικτικές υπηρεσίες στους ελεγκτές εναέριας κυκλοφορίας εφαρμόζουν μέτρα κωλυσιεργίας, με αποτέλεσμα να προκαλούνται καθυστερήσεις σε πτήσεις.\nΜέχρι στιγμής ο διαχειριστής των αεροδρομίων υπολογίζει ότι επηρεάζονται περισσότερες από δέκα πτήσεις.\nΤα μέτρα εφαρμόζονται την ώρα που στο υπουργείο Συγκοινωνιών βρίσκεται σε εξέλιξη συνάντηση του υπουργού Ευθύμιου Φλουρέντζου με τους ελεγκτές-μέλη της ΠΑΣΥΔΥ.\nΝωρίτερα σε συνεδρία στην αρμόδια κοινοβουλευτική επιτροπή, τόσο ο κύριος Φλουρέντζος όσο και οι βουλευτές απηύθυναν έκκληση στους ελεγκτές να κάνουν δεύτερες σκέψεις και να αναστείλουν τα μέτρα που εξήγγειλαν για τις 18 και 25 Ιανουαρίου.\nΟ υπουργός τους κάλεσε να χρησιμοποιήσουν την πρόταση του για καθορισμό του ελάχιστου ωραρίου εργασίας τους, τονίζοντας ότι τα ζητήματα θα πρέπει να επιλυθούν δια της οδού που προβλέπει η νομοθεσία.\nΗ επιτροπή συγκοινωνιών τόνισε ότι αναγνωρίζει το δικαίωμα της απεργίας όμως στις ουσιώδεις υπηρεσίες πρέπει να είναι όλοι προσεκτικοί.\nΟι βουλευτές προειδοποίησαν ότι τα μέτρα θα έχουν μεγάλο κόστος για τη χώρα και κάλεσε τους ελεγκτές να επιδείξουν σοβαρή και υπεύθυνη συμπεριφορά.\nΕτικέτες αεροδρόμιο Λάρνακας, απεργία


Κυριακή, 01 Ιανουαρίου 2012 01:30\nΤο kentri.gr σας εύχεται για το νέο χρόνο ΥΓΕΙΑ και ΑΙΣΙΟΔΟΞΙΑ, με ΑΙΣΘΗΜΑ ΕΥΘΥΝΗΣ και ΚΟΙΝΩΝΙΚΗ ΑΛΛΗΛΕΓΓΥΗ! Περισσότερα...\nΣάββατο, 01 Ιανουαρίου 2011 22:57\nΜπορείτε να γίνετε μέλη της σελίδας μας στο Facebook\nECOSHOP - ΠΑΤΡΑ\nΤρίτη, 15 Ιουνίου 2010 11:58\nΣτο κατάστημα ECOSHOP στην Πάτρα θα βρείτε διάφορα οικολογικά, βιολογικά και έξυπνα προϊόντα για\nΥγεία, Ευεξία, Ομορφιά:\nΒιολογικά διατροφικά προϊόντα και προϊόντα χωρίς γλουτένη\nΣπόροι δημητριακών, άλευρα και παράγωγά τους (ζυμαρικά, αρτοσκευάσματα)\nΒιολογικά snacks (κριτσίνια - δημητριακά πρωινού – μπάρες δημητριακών - μπισκότα - παξιμάδια, σοκολάτες, κ.ά.)\nΒιολογικό μέλι - Βιoλογικός χαλβάς\nΚαφέδες – υποκατάστατα (πράσινος, με ganoderma, κριθάρι κλπ.)\nΡοφήματα - Αφεψήματα βοτάνων (Κρητικά Βότανα - Yogi tea κ.α.)\nΜεγάλη γκάμα συμπληρωμάτων διατροφής\nβότανα, χυμοί (ελιξίρια) όπως Schweden Bitter, Noni, Goji, Ιπποφαές, ρόδι, κ.α.\nΣούπερ τροφές (goji, acai, ιπποφαές, ζεόλιθος, cranberry, πυρήνες βερίκοκου, σπόροι, ξηροί καρποί, και πολλά άλλα)\nΓλυκαντικές ουσίες (stevia, σιρόπι αγάβης, φρουκτόζη, μέλι, μελάσα κ.α.)\nΑλάτι Μεσολογγίου, Mothia Σικελίας, Ιμμαλαΐων γνωστό για τις ευεργετικές του ιδιότητες\nΜεγάλη ποικιλία σε προϊόντα Αλόης (από πόσιμο χυμό μέχρι προϊόντα καθημερινής φροντίδας, καλλυντικά, κλπ.)\nΧειροποίητα σαπούνια, αιθέρια έλαια, κηραλοιφές, έλαια και εκχυλίσματα βοτάνων\n(Cretan Herbs, Logona, Olivelia (macrovita), κλπ)\nΟικολογικές βαφές αυγών\nΚαλλυντικά, είδη φροντίδας & περιποίησης προσώπου και σώματος\nγια την γυναίκα, τον άνδρα, το παιδί (Logona, Bioplasis, Weleda και την σειρα Olivelia της Macrovita)\nΣαμπουάν, αφρόλουτρα, αποσμητικά, οδοντόκρεμες\nΑφρόλουτρα, άλατα και έλαια μπάνιου που θα μετατρέψουν το μπάνιο σας σε πηγή ενέργειας και ευεξίας.\nΜωρουδιακές οικολογικές πάνες μιας χρήσης (moltex, naty)\nκαι υφασμάτινες πάνες που πλένονται και χρησιμοποιούνται ξανά και ξανά.\nEίδη περιποίησης βρεφών και μικρών παιδιών\n(μωρομάντηλα, αφρόλουτρα, σαπούνια, οδοντόκρεμες κλπ.)\n(Logona, Weleda, Bioplasis, Olivelia, Naty κ.α.)\nΒρεφικό γάλα, κρέμες Hipp, Holle\n(Surya Brasil – Logona - Hair Plasis - Color Erbe - Χέννα - Color-Man)\nΜεγάλη ποικιλία σε οικολογικά απορρυπαντικά:\nΓενικής χρήσης, μπάνιου, κουζίνας, πιάτων, ρούχων, κ.ά.\nSonet Γερμανίας, Ecover Βελγίου - Rapsoclean Σουηδίας του οίκου Eco House) - καρποί πλυσήματος (soapnuts)\nΠροϊόντα Eco House (πανάκια Trasan από τη Σουηδία που καθαρίζουν τέλεια μόνο με νερό, σάρωθρα, συστήματα καθαρισμού, MAGIC BALL για οικονομία μέχρι 90% στο απορρυπαντικό,)\nΦίλτρα νερού, Συσκευές όζοντος, συστήματα εξοικονόμησης ενέργειας και απορρυπαντικών για τα πλυντήρια και κατά των αλάτων για βρύσες, ντους, πλυντήρια.\nΕπιθέματα αποτοξίνωσης (kinotakara – kinokiseki)\nβότανα, χυμοί, διατροφικά συμπληρώματα\nΒΙΒΛΙΑ με θεματολογία την Υγεία και την Αυτοβελτίωση\n(Η γκάμα προϊόντων μεγαλώνει και ανανεώνεται συνεχώς)\nΕπισκεφθείτε μας στην Πάτρα, Θερμοπυλών 68 (κοντά στα ΑΒ Βασιλόπουλος Ν.Ε.Ο. Πατρών - Αθηνών - βλ. χάρτη)\nή ενημερωθείτε και δώστε παραγγελία στα τηλέφωνα\n2610 453 060 - 6947 774 962\nΜας βρίσκετε στην είσοδο της Πάτρας (ερχόμενοι από Αθήνα). Δεν είμαστε δηλαδή στο κέντρο της πόλης και δεν θα μας βρείτε κάνοντας μια βόλτα στα μαγαζιά.\nΑπό την πείρα μας γνωρίζουμε, ότι όποιος ψάχνει επίμονα κάτι συγκεκριμένο, θα μας βρει. Η αφιέρωση χρόνου για την εξυπηρέτηση του πελάτη στην αναζήτηση προϊόντων είναι αυτό που μας χαρακτηρίζει.\nΣε εμάς θα βρείτε μεγάλη γκάμα προϊόντων όπως καλλυντικά για όλη την οικογένεια, βαφές μαλλιών, απορρυπαντικά και είδη οικολογικού καθαρισμού, βότανα, έλαια, προϊόντα ειδικής διατροφής, σούπερ τροφές, διατροφικά συμπληρώματα, φίλτρα νερού, προϊόντα εναλλακτικής θεραπείας και πολλά άλλα.\nΑν δεν έχουμε στο κατάστημά μας αυτό που ζητάτε, θα το αναζητήσουμε και θα σας το προσφέρουμε.\nΘερμοπυλών 68 - Πάτρα\necoshop_patra @ yahoo.gr\nΣτο τέρμα της γραμμής λεωφορείου 3.\nΠΛΗΡΩΜΗ ΚΑΙ ΜΕ ΠΙΣΤΩΤΙΚΕΣ - ΧΡΕΩΣΤΙΚΕΣ ΚΑΡΤΕΣ\nΚυριακή, 20 Ιουνίου 2010 19:17\nΤηλ: 2610 453060\nΔευτέρα - Σάββατο: 10:00 - 13:00\nΗ ΔΙΚΑΙΟΣΥΝΗ ΣΤΟ ΣΚΑΜΝΙ\n18,00 €* - αντικαταβολή\nΣΤΗΝ ΚΟΛΑΣΗ ΜΕ ΘΕΑ ΤΟΝ ΠΑΡΑΔΕΙΣΟ\n14,00 €* - αντικαταβολή\nΚαι για τα δύο βιβλιά:\n25,00 €* - αντικαταβολή\n*Στις τιμές περιλαμβάνονται Φ.Π.Α.& έξοδα αποστολής\n«Η Δικαιοσύνη στο σκαμνί»\nΤρίτη, 15 Ιουνίου 2010 10:44\nΗ αθρόα προσέλευση στο δικαστικό σώμα ατόμων χωρίς ουσιαστικά προσόντα και χωρίς ήθος, είναι η βασική αιτία για το ομολογουμένως χαμηλό επίπεδο της ελληνικής Δικαιοσύνης. Τι άλλο θα μπορούσε να περιμένει κανείς, όταν στον δικαστικό κλάδο καταφεύγουν, κατά κανόνα, άτομα που γνωρίζουν ότι δεν έχουν τα κότσια να ανταπεξέλθουν στον σκληρό ανταγωνισμό της μαχόμενης δικηγορίας. Αυτά τα άτομα λοιπόν, ανασφαλή από τη φύση τους, αναζητούν στηρίγματα και αναγνώριση είτε σε οργανωμένες ομάδες, είτε σε μεμονωμένα πρόσωπα που ασκούν επιρροή στην κοινωνική ζωή. Συνήθως δημιουργούν κοινωνικές σχέσεις με τις λεγόμενες τοπικές αρχές και γενικά με τους εκφραστές του τοπικού πολιτικού και οικονομικού κατεστημένου. Ενώ οι επαγγελματικά επαρκείς, αλλά με χαλαρή δικαστική συνείδηση, για να διασφαλίσουν την καριέρα τους εντάσσονται στα οργανωμένα κυκλώματα που δρούν στη Δικαιοσύνη, οι κοινωνικά "περιορισμένοι" δικαστικοί λειτουργοί δημιουργούν ισχυρές κοινωνικές και ψυχολογικές εξαρτήσεις, που έμμεσα τους επηρεάζουν στην άσκηση των καθηκόντων τους.\nΕίναι γνωστό ότι απ΄ όταν ο άνθρωπος μέτρησε τα προτερήματά του στη γη, αναζητεί εναγώνια Δικαιοσύνη. Αναζητεί τον τρίτο παράγοντα. Αυτόν που θα τον δικαιώσει και ξεκίνησε από τον άρχοντα, τον βασιλιά, το συλλογικό όργανο έως τη σύγχρονη εποχή.\nΔεν μπορεί να υπάρξει εξουσία χωρίς να ελέγχεται. Αλλά ξεκινάμε από την αφετηρία του θεσμικού σεβασμού. Αλλά θα σε ελέγξω. Γιατί εξουσία που δεν ελέγχεται, οδηγείται σε αδιέξοδο ή σε αυταρχικές επιλογές.\nΝΙΚΟΣ ΚΑΤΣΑΡΟΣ (Δικηγόρος – βουλευτής Λάρισας Ν.Δ.) - Από την παρουσίαση του βιβλίου: «Η Δικαιοσύνη στο σκαμνί»\nΌταν εδώ και λίγες μέρες, μου ζήτησε ο κ. Κωνσταντινόπουλος, να είμαι ένας από τους παρουσιαστές του βιβλίου του «Η ΔΙΚΑΙΟΣΥΝΗ ΣΤΟ ΣΚΑΜΝΙ», ομολογώ ότι με προβλημάτισε πάρα πολύ ο τίτλος και αναρωτήθηκα, αν θα έπρεπε να πω το ναι στον κ. Κωνσταντινόπουλο.\nΠάντοτε πίστευα ότι την μόνη σχέση που μπορεί να έχει ο δικαστής με το σκαμνί, θα είναι να αντικρίζει από το ύψος της έδρας εις την οποία βρίσκεται, τον καθήμενο στο σκαμνί, ως εγγυητής των δικαιωμάτων και του ίδιου καθημένου αλλά και των δικαιωμάτων της πολιτείας ή των αντιδίκων του καθημένου στο σκαμνί.\nΝομίζω ότι όλοι θέλουμε τον δικαστή, όταν ανεβαίνει στην έδρα, να μας εμπνέει εμπιστοσύνη, να συναισθάνεται την ιερότητα της αποστολής του και την σοβαρότητα του έργου το οποίον επιτελεί.\nΘέλουμε τον δικαστή να ακτινοβολεί σιγουριά και ασφάλεια κατά την απονομή της Δικαιοσύνης. Να έχει συναίσθηση του ότι ασκεί λειτούργημα και όχι επάγγελμα. Βεβαίως κανένας μας δεν τον θέλει, ούτε Θεό, ούτε Άγγελο, ούτε και Ήρωα. Άνθρωπο τον θέλουμε για να μπορεί να μας καταλαβαίνει πιο πολύ. Άνθρωπο όμως ακέραιο, έντιμο, καθαρό, αδιάφθορο και πάνω από όλα δίκαιο. Του συγχωρούμε τις ανθρώπινες αδυναμίες. Είναι και εκείνος παιδί του κόσμου τούτου, πλασμένος από τα ίδια υλικά με μας.\nΑπό τη στιγμή όμως που επιλέγει το ύψιστο, θα έλεγα, έργο, την επίζηλη θέση του δικαστή, του κριτή, τότε οπωσδήποτε θα πρέπει να μην διαψεύδει τις ελπίδες που στηρίζονται σ΄ αυτόν, που πολλές φορές είναι και το τελευταίο καταφύγιο του πολίτη και την εμπιστοσύνη με την οποίαν περιβάλλεται.\nΟ πολίτης επαναστατεί στη σκέψη και όλοι μας νομίζουμε ότι επαναστατούμε στη σκέψη ότι μπορεί ο δικαστής, έτσι όπως τον έχουμε ανεβάσει μέσα στη συνείδησή μας, να καταντήσει κάποτε να κάθεται στο σκαμνί. Γι΄ αυτό και δεν με τράβηξε – θα έλεγα - ο τίτλος και εξήγησα στον κ. Κωνσταντινόπουλο ότι θα διαβάσω το βιβλίο σας και στη συνέχεια θα δω αν πρέπει να σας πω το ναι ή όχι.\nΤο διάβασα. Και βεβαίως δέχτηκα.\nΟ κ. Κωνσταντινόπουλος με γλαφυρό και πειστικό λόγο που κρατεί αδιάπτωτο το ενδιαφέρον μέχρι τέλος, θέτει και αναλύει το πρόβλημα της διαφθοράς ενός μέρους των δικαστικών λειτουργών.\nΑποκαλύπτει και στιγματίζει συμπεριφορές που κλονίζουν το θεμέλιο της ευνομούμενης πολιτείας, τη Δικαιοσύνη. Δεν σκανδαλοθηρεί, δεν γενικεύει, δεν στρέφεται κατά δικαίων και αδίκων. Εντοπίζει το πρόβλημα περιορίζοντάς το στις πραγματικές του διαστάσεις. Σέβεται και εξαίρει το έργο των πολλών, τον κανόνα. Μάλιστα αφιερώνει και το βιβλίο του στους αδέκαστους δικαστές.\nΣτιγματίζει και στηλιτεύει την εξαίρεση.\nΕπιχειρεί να εξεγείρει τον κανόνα για να μπορέσει μόνος του να εξαλείψει την εξαίρεση. Και αυτό για να προστατεύσει την ιδέα της Δικαιοσύνης.\nΤη Δικαιοσύνη, αυτή είναι η εντύπωση την οποία δημιούργησα εγώ, διαβάζοντας το βιβλίο του κυρίου Κωνσταντινόπουλου, την έχει πάρα πολύ ψηλά μέσα του. Τη σέβεται.\nΥμνεί στις σελίδες του βιβλίου του τη συμπεριφορά των τίμιων δικαστών.\nΘέλει τον δικαστή να διακρίνεται για το ήθος του, για την ακεραιότητα του χαρακτήρος του, για την ανεξαρτησία της γνώμης του, για την ανθρωπιά του, για την ευρύτητα της σκέψεις του.\nΚαταφεύγει σε φράσεις μεστές θαυμασμού και επαίνου για τους δικαστές – λειτουργούς.\n« Είμαι απόλυτα βέβαιος», γράφει, «ότι στο δικαστικό σώμα υπάρχουν πραγματικά θεράποντες του δικαίου, που όχι μόνον αγωνιούν αλλά και αμύνονται κατά των μηχανισμών που συνθλίβουν συνείδηση, ψυχή και σώμα».\nΔιαπιστώνει ότι η συνείδηση ενός υγιούς τμήματος του σώματος των δικαστών έχει αρχίσει να επαναστατεί. Δεν είναι τυχαίο που τον τελευταίο καιρό πληθαίνουν αυτοί που μιλούν πια δημόσια για την διαφθορά στην Δικαιοσύνη, για ένα θέμα που άλλοτε εθεωρείτο ταμπού.\nΧαιρετίζει το ότι ο Πρόεδρος του Αρείου Πάγου, ο Εισαγγελέας του Αρείου Πάγου, πάρα πολλοί ανώτατοι δικαστικοί, έχουν επανειλημμένα εκφραστεί για τους ηθικά και υπηρεσιακά ανεπαρκείς δικαστές, που με την επιλήψιμη συμπεριφορά τους, έχουν κλονίσει την εμπιστοσύνη του λαού, τόσο στην αμερόληπτη, όσο και στην ορθή κρίση δικαστών και εισαγγελέων. Και συνεχίζει στη σελίδα 141. « Οι δικαστές στο σύνολό τους είναι ακέραιοι και ενάρετοι και δίκαιοι». Συγχωρεί το σφάλμα, την πλάνη. Κατακεραυνώνει όμως την ηθελημένη αδικία, τη διαφθορά, τη συναλλαγή με κακοποιούς, τη συνειδησιακή παραλυσία. «Υπάρχει όμως μια μειοψηφία δικαστών, γράφει στην ίδια σελίδα «που η συμπεριφορά τους τραυματίζει ολόκληρο το σώμα και προκαλεί το κοινό αίσθημα». Ρίχνει τον λίθο του αναθέματος κατά των ελάχιστων εκείνων δικαστών που καθοδηγούν, συμβουλεύουν και προσφέρουν άλλοθι νομιμότητας σε μεγαλοαπατεώνες και οργανωμένα συμφέροντα». Συντάσσεται με την πλειοψηφία των εντίμων και σ΄ αυτήν κυρίως απευθύνεται. Στόχος του είναι το σάπιο. Αυτό πολεμά. Αυτό θέλει να εξολοθρεύσει. Φοβάται να μην αποτελέσει την ιογόνα ζύμη που θα δηλητηριάσει όλο το φύραμα. «Φωτιά και τσεκούρι», κραυγάζει, «επί\nεπίορκων άδικων και διεφθαρμένων, διαφορετικά η Δικαιοσύνη απόλλυται».\nΕίναι η φωνή της αγωνίας του. Και απευθύνεται αρμοδίως.\n«Οι πολλοί δικαστές θα πρέπει να έχουν το θάρρος να καταγγέλλουν τους ελάχιστους επίορκους. Να συμπήξουν ένα ενιαίο μέτωπο κάθαρσης και να ζητήσουν τη συμπαράταξη σ΄ αυτό όλων των άλλων παραγόντων απονομής της Δικαιοσύνης».\nΓνωρίζετε ότι η κάθαρση στο δικαστικό σώμα είναι εσωτερική υπόθεση της ίδιας της Δικαιοσύνης. Δεν αμφισβητεί τις καλές προθέσεις. Τις προθέσεις πάταξης της διαφθοράς, όπου υπάρχει και όσης υπάρχει. Ζητεί όμως από την ηγεσία της Δικαιοσύνης αποτελεσματικές πράξεις και όχι μόνο καλοπροαίρετες δηλώσεις. Ο λαός μας βαρέθηκε τις καλές προθέσεις. Τον κούρασαν οι καλοπροαίρετες δηλώσεις. Τα έργα περιμένει. Και ελάχιστα έργα αντικρίζει σ΄ αυτό τον τομέα. Πολύ δειλές προσπάθειες.\nΖητεί από την ίδια τη Δικαιοσύνη, στην οποία ο κυρίαρχος λαός εκχώρησε αυτή την προνομία, αυτό το δικαίωμα, να αυτοκαθάρει, να αποκαθάρει η ίδια τα του οίκου της.\nΕπισημαίνει όμως και τον θανάσιμο κίνδυνο της πάταξης της διαφθοράς. Τρέμει και επαναστατεί στη σκέψη, ότι αν επικρατήσει μια συντεχνιακή αντίληψη στους έντιμους για τους διεφθαρμένους και τους ανεπαρκείς, τότε «εάλω η πόλις». Και στη σκέψη αυτή οδηγείται και διαπιστώνει ότι η κοινή γνώμη διακρίνει μια ανεξήγητη συντεχνιακή νοοτροπία συγκάλυψης, με αποτέλεσμα να πληθαίνουν οι κακοί και οι ανέντιμοι και έτσι γενικεύεται η εικόνα.\nΟ κ. Κωνσταντινόπουλος στο βιβλίο του αναφέρεται και σε μερικές άλλες παραμέτρους του προβλήματος. Γράφει: « Μερικοί δικαστές καταντούν υποχείρια εκβιασμών κυκλωμάτων που έχουν καταγράψει και ξέρουν πολύ καλά τα κουσούρια και τις αδυναμίες τους.» Δεν αφήνει επίσης εκτός βολής και τους συμμετόχους, με κάθε έννοια, στις πράξεις διαφθοράς κάποιων δικαστών, που συνήθως προέρχονται και από το σώμα των δικηγόρων, των συμβολαιογράφων, των κρατικών λειτουργών. Και βεβαίως επικρίνει το σύστημα επιλογής των δικαστών, τις παρεμβάσεις του πολιτικού κόσμου, το δικαιικό μας συνολικά σύστημα, το οποίο πάρα πολύ σωστά, ιδιαίτερα για ορισμένες επιλογές κάποιων κατηγοριών, επεσήμανε ο πρόεδρος, ο κ. Ρουπακιώτης και τις θεωρεί ότι όλες αυτές βοηθούν προς την δημιουργία και την έκβαση και την οξύτητα αυτού του προβλήματος.\nΤα περιστατικά διαφθοράς τα οποία αναφέρει στο βιβλίο του είναι λίγα. Ασφαλώς είναι εκείνα τα οποία υπέπεσαν στην αντίληψή του. Δεν είναι βεβαίως τα μόνα. Γενικά όμως πρέπει να παρατηρήσουμε ότι είναι πολύ λίγα. Στο χώρο όμως της Δικαιοσύνης και τα σχετικά λίγα αυτά περιστατικά είναι πάρα πολλά. Όταν το αντικείμενό της είναι η πάταξη της διαφθοράς και η ορθή και αμερόληπτη απονομή της Δικαιοσύνης. Για τη Δικαιοσύνη ισχύει το ευαγγελικό: «Αν το άλας μωρανθεί εντινα αλεσθήσεσθε».Και όσα και αν είναι δεν μπορεί να υπάρξει εφησυχασμός, ιδιαίτερα δε στην εποχή μας.\nΤώρα που οι προσκλήσεις γίνονται κάθε μέρα και μεγαλύτερες και δυνατότερες και πιεστικότερες, τώρα που η παράξενη εποχή κινδυνεύει να μας πείσει, ότι οι τίμιοι είναι, επιτρέψτε μου και τη λέξη, τα κορόιδα και οι έξυπνοι είναι οι αετονύχηδες, οι απατεώνες, εκείνοι που δεν έχουν κανένα ιερό και όσιο, κανένα ηθικό, δισταγμό, κανένα σεβασμό σε κανένα δικαίωμα κανενός. Η επώνυμη αναφορά σε ορισμένους απλούς πολίτες και ορισμένους δικαστάς που υπήρξαν πρωταγωνιστές, που περιγράφει στο βιβλίο του ο κ. Κωνσταντινόπουλος, πιστεύω ότι δεν έγινε για προσωπικούς λόγους.\nΔεν βγαίνει κάτι τέτοιο, ούτε σαν υποψία από το βιβλίο του. Είμαι βέβαιος ότι αν ήταν δυνατόν να πει όσα λέει στο βιβλίο του και να πείσει για την ακρίβειά τους και για την έκταση του κινδύνου αυτού της Δικαιοσύνης, χωρίς την αναφορά στα επώνυμα συγκεκριμένα παραδείγματα, πιστεύω θα το έκανε με πάρα πολύ μεγάλη ευχαρίστηση. Καταφεύγει όμως στους επώνυμους, στις επώνυμες αναφορές και μάλιστα με έμφαση σε κείνες που υπάρχει η ανέκκλητη κρίση και αναντίλεκτη επιβεβαίωση για να πείσει για το ασφαλές των λόγων του.\nΘέλει να εξεγείρει συνειδήσεις και για να γίνει αυτό, απαιτείται βεβαιότητα λόγων και μάλιστα αναμφισβήτητη. Και όχι μόνον αυτό. Αλλά και απόδειξη και της έκτασης της διαφθοράς και της οξύτητας του προβλήματος και των κινδύνων που περικλείει. Αν αναφέρθηκε ο κ. Κωνσταντινόπουλος σε συγκεκριμένα περιστατικά, το έκαμε για να πείσει και τους πλέον δύσπιστους. Αλλά και για να δικαιούται να ελπίζει, όπως γράφει, ότι αυτό το βιβλίο θα λειτουργήσει όπως το πέταγμα της πέτρας σε ήρεμα, βαλτωμένα όμως νερά. Εδώ θα μου επιτρέψετε, τελειώνοντας, να διαφωνήσω μαζί σας σ΄ αυτό το σημείο, γιατί ως άνθρωπος ο οποίος έζησε στην επαρχία και ο οποίος, πάρα πολλές φορές πέταξε πέτρες, ακόμα και κοτρόνες σε βαλτωμένα νερά, έχω την εξής εμπειρία: Δεν ταράχτηκαν τα νερά, ούτε δημιούργησαν κυματισμούς. Ακούστηκε ένας ξερόγδουπος και χάθηκε η πέτρα. Δεν νομίζω λοιπόν ότι πρέπει να είστε τόσο πολύ αισιόδοξος. Αυτός ο γδούπος καμιά φορά κάτι μπορεί να κάνει. Δεν φτάνει όμως ούτε μόνον αυτός ούτε και πολλές άλλες πετριές, οπουδήποτε κι΄ αν πέσουν, κι΄ οτιδήποτε κι΄ αν χτυπήσουν και όσο θόρυβο κι΄ αν κάνουν. Πρέπει πάρα πολλά να γίνουν στο χώρο της Δικαιοσύνης. Επεσήμανε πολλά από αυτά και ο κ. Ρουπακιώτης. Αλλά πάνω απ΄ όλα εκείνο που έχει νομίζω μεγαλύτερη σημασία, είναι να δημιουργήσουμε ανθρώπους να βελτιωθεί το επίπεδο των ανθρώπων. Ανθρώπους με αρχές με ιδανικά και βεβαίως πρέπει να ευρεθεί ένας ασφαλής τρόπος αυτοί οι άνθρωποι να γίνουν λειτουργεί της θέμιδος.\nΕκείνο θα ήταν αποτελσματικότερο. Επίσης δεν είμαι αισιόδοξος, όπως γράφετε στο βιβλίο σας, ότι εύχεστε να είναι το τελευταίο βιβλίο που γράφετε με αυτόν τον στόχο..\nΔεν ξέρω! Θα χρειαστούν ίσως πάρα πολλά, αν ακριβώς δεν γίνουν όλα αυτά που επισημάνθηκαν προηγουμένως.\nΠΑΝΑΓΙΩΤΗΣ ΛΑΦΑΖΑΝΗΣ (Δημοσιογράφος- βουλευτής ΣΥΝ) - Από την παρουσίαση του βιβλίου: «Η Δικαιοσύνη στο σκαμνί»\nΝομίζω ότι είμαι ο μόνος μη νομικός στην παρέα. Δεν ξέρω αν είναι πλεονέκτημα αυτό ή ελάττωμα. Αν και έχω δει ότι στην πολιτική, αν δεν είσαι νομικός σε βλέπουν με μισό μάτι.\nΔεν το θεωρώ πάντως ούτε πλεονέκτημα, ούτε και ελάττωμα. Αλλά μου δίνει τη δυνατότητα να πω δυο λόγια για το βιβλίο, παραμερίζοντας ένα πόνημα που είχα καταγράψει. Διότι θεωρώ πολύ ζεστή την ατμόσφαιρα και θέλω να μιλήσω, με αυτά που θα πω, λίγο από καρδιάς.\nΘεωρώ λοιπόν ότι μπορώ να μιλήσω και ως τρίτος κατά κάποιο τρόπο και για το βιβλίο. Μη νομικός δηλαδή και για το θέμα της Δικαιοσύνης.\nΕγώ θα σας πω ειλικρινά αυτό που πιστεύω, ότι η Δικαιοσύνη αντιμετωπίζει και αυτή μια κρίση. Όπως βρίσκεται σε κρίση, κατά τη γνώμη μου, όλη η κοινωνία. Συνήθως εστιάζουμε να καταγράφουμε αυτή την κρίση στην πολιτική. Αλλά νομίζω, ότι δυστυχώς δεν συγκεντρώνεται μόνο εκεί το πρόβλημα. Επεκτείνεται. Και επεκτείνεται σε όλους τους βασικούς θεσμούς αυτής της κοινωνίας μας. Γι΄ αυτό θεωρώ εξαιρετικό το βιβλίο του κ. Κωνσταντινόπουλου και τολμηρό τον τίτλο και το περιεχόμενό του. Τολμηρό γιατί είναι δύσκολο να γράψει κανείς με τόσο ανοιχτό μυαλό, αλλά και με καθαρό τρόπο για τα κακώς κείμενα, ειδικά στο χώρο της Δικαιοσύνης.\nΌλοι σκέφτονται το αύριο. Όλοι σκέφτονται ότι είναι άνθρωποι. Και μιλώντας για τη Δικαιοσύνη με έναν τόσο σκληρό, θα έλεγα, αλλά πραγματικό τρόπο, διότι δεν μιλάει με θεωρίες, αλλά με γεγονότα ο κ. Κωνσταντινόπουλος, κατά κάποιο τρόπο εκτίθεται και αναλαμβάνει μια ευθύνη αυτής της έκθεσής του και πιστεύω ότι είναι τόλμημα αυτό.\nΝομίζω ότι θα το συνεχίσει. Διότι άνοιξε ένα δρόμο, ο οποίος δεν κλείνει εύκολα και σε παρασύρει ο ίδιος αυτός δρόμος να τον περπατήσεις ολόκληρο. Είπα ότι η Δικαιοσύνη, κατά τη γνώμη μου, αντιμετωπίζει μια κρίση. Ο κ. Κωνσταντινόπουλος εντοπίζει αυτή την κρίση κυρίως στους διεφθαρμένους δικαστές. Και πράγματι υπάρχουν και διεφθαρμένοι δικαστές. Εγώ νομίζω ότι αυτό είναι η μια πλευρά του παγόβουνου. Η πιο ορατή ίσως. Διότι διεφθαρμένοι δικαστές υπάρχουν και υπήρχαν ανέκαθεν θα έλεγε κανείς και θα υπάρχουν και στο μέλλον. Αυτό δεν οδηγεί, κατ΄ ανάγκην, σε κρίση και σε πρόβλημα.\nΤο θέμα είναι ότι έχουμε σήμερα, θα μου πείτε, πολλούς σε αριθμό διεφθαρμένους δικαστές. Βεβαίως αυτό είναι ένα πρόβλημα που πρέπει να το δούμε. Να προβληματιστούμε. Αλλά το ερώτημα που πρέπει να θέσουμε είναι: Γιατί τόσοι πολλοί διεφθαρμένοι δικαστές στην εποχή μας; Όπως και διεφθαρμένοι δημοσιογράφοι, όπως και διεφθαρμένοι πολιτικοί.\nΤι φταίει; Εγώ δεν είμαι υπέρ της λογικής να χωρίζουμε τον κόσμο και να νομίζουμε ότι κάνουμε μια μεγάλη ανακάλυψη, σε έντιμους και διεφθαρμένους και σε μια λογική στείρας ηθικολογίας. Η ηθικολογία ποτέ δεν αποδίδει. Αν υπάρχει κάτι που πρέπει να εξετάσουμε είναι το γιατί. Γιατί τόσοι πολλοί δικαστές, τόσοι πολλοί πολιτικοί, για να το επεκτείνω, τόσοι πολλοί δημοσιογράφοι είναι βουτηγμένοι μέχρι μυελού οστέων, θα έλεγε κανείς και δακτυλοδεικτούμενοι ορισμένοι καραμπινάτοι δακτυλοδεικτούμενοι στη διαφθορά. Που οφείλεται αυτό; Νομίζω ότι αυτό θα είχε μια αξία τουλάχιστον πολιτική και κοινωνική να συζητήσουμε, διότι το άλλο θα μας οδηγούσε ίσως σε πολύ λαθεμένους, ίσως και φασιστικούς δρόμους. Διότι θα μπορούσε κανείς να απαντήσει. Τα προβλήματα αναξιοπιστίας και κρίσης που αντιμετωπίζουν σοβαροί θεσμοί σήμερα, λέγοντας να φύγουν οι διεφθαρμένοι και να έρθουν οι έντιμοι. Αλλά τούτο το κυνήγι, καταλαβαίνετε μέχρι που μπορεί να οδηγήσει τα πράγματα. Πάντως όχι στην αναβάθμιση της ίδιας της Δημοκρατίας. Γι΄ αυτό εγώ θα κατέληγα στο εξής: Σε μια κοινωνία και σε ένα οικονομικό σύστημα, στο οποίο υπέρτατη αξία είναι το χρήμα, το κέρδος και ο πλούτος, αυτά είναι που κυριαρχούν.\nΘέλουμε να υπάρχουν πολιτικοί στεγανοποιημένοι, δικαστές στεγανοποιημένοι, δημοσιογράφοι στεγανοποιημένοι, οι οποίοι θα έχουν υπέρτατο ιδανικό τους την πενία; Μου φαίνεται πάρα πολύ απίθανο και αρκετά αντιφατικό. Επομένως εγώ εκεί εστιάζω το πρόβλημα, το οποίο παίρνει όλο και πιο πολύ μεγαλύτερη έκταση, της διαφθοράς.\nΤο πρόβλημα των διεφθαρμένων συνειδήσεων το οποίο παίρνει, θα έλεγα εφιαλτικές διαστάσεις. Επειδή ο κ. Κωνσταντινόπουλος έγραψε με παραδείγματα, πράγμα που είναι πάρα πολύ σημαντικό, μίλησε με ονόματα και καταστάσεις, θα ήθελα να κλείσω και εγώ με κάτι από το χώρο της Δικαιοσύνης, που έγινε τελευταία και μου είχε κάνει τρομαχτική εντύπωση.\nΜου έχει κάνει τρομαχτική εντύπωση διότι είναι ένα τεράστιο ηθικοπολιτικό και εθνικό θέμα. Αναφέρομαι στην ιστορική απόφαση της Ολομέλειας του Αρείου Πάγου, η οποία δικαιώνει τα θύματα της ναζιστικής θηριωδίας στη χώρα μας. Μια απόφαση η οποία απέρριψε την προσφυγή του γερμανικού δημοσίου, το οποίο επεκαλείτο την ετεροδικία. Την απέρριψε και έκρινε ότι τα ελληνικά δικαστήρια μπορούν και έχουν δυνατότητα να δικάζουν και να αποφαίνονται υπέρ των θυμάτων επιδικάζοντας αποζημιώσεις.\nΉρθε μετά η Ολομέλεια του Αρείου Πάγου και με μια πλειοψηφία 16 – 4 απέρριψε την αίτηση αναίρεσης του γερμανικού δημοσίου. Τεράστιας σημασίας απόφαση για μια χώρα η οποία υπέστη τα πάνδεινα από τη ναζιστική θηριωδία και η οποία, πρέπει να σημειώσουμε, ότι δεν έχει πάρει αποζημίωση. Είναι η μόνη Ευρωπαϊκή χώρα που δεν έχει πάρει αποζημίωση για τις ζημιές και τις καταστροφές που υπέστη από τη γερμανική κατοχή. Τι βλέπω μετά;\nΠρος μεγάλη μου έκπληξη, αν και δεν είμαι νομικός αλλά μου κάνει εντύπωση ως πολίτης αλλά και αν θέλετε ως πολιτικός. Ξανακάνει δεύτερη προσφυγή το γερμανικό δημόσιο με δυο χουντικούς δικηγόρους να υποστηρίζουν τη γερμανική προσφυγή, αποβληθέντες από την πρώτη κυβέρνηση Εθνικής Ενότητας από καθηγητές Νομικής Σχολής, λόγω χουντικής δράσης. Αυτούς επέλεξε το γερμανικό δημόσιο να κάνει την προσφυγή του, δεν βρήκε άλλους, εν πάσει περιπτώσει. Κάνει νέα αίτηση αναίρεσης μετά από σχετική απόφαση που δικαίωνε τα θύματα της ναζιστικής θηριωδίας το Εφετείο Αθηνών για τον ίδιο λόγο και εξετάζεται η νέα αίτηση αναίρεσης από το Γ΄ τμήμα του Αρείου Πάγου. Και το Γ΄ τμήμα του Αρείου Πάγου, έρχεται και αμφισβητεί την απόφαση της Ολομέλειας και παραπέμπει το θέμα, άκουσον! άκουσον! Το κρίνω εγώ πολιτικά και ηθικά, δεν το κρίνω αυτή τη στιγμή νομικά, αν και έχω ρωτήσει νομικούς, οι οποίοι μου έχουν πει ότι αυτό δημιουργεί και νομικά τεράστια ερωτηματικά, παραπέμπει το θέμα προς τελική κρίση για να απορριφθεί δηλαδή, η απόφαση της Ολομέλειας στο ειδικό δικαστήριο του άρθρου 108 του Συντάγματος νομίζω. Και ερωτώ εγώ ως τρίτος. Τι είδους Δικαιοσύνη είναι αυτή; Αυτό δεν είναι ένα παράδειγμα κρίσης του δικαιικού αυτού θεσμού για ένα τόσο πελώριο πολιτικό και κοινωνικό θέμα; Και εδώ για να λέμε και τα πράγματα με το όνομά τους είναι ο Πρόεδρος του Αρείου Πάγου, ο οποίος δυστυχώς υπεισέρχεται σ΄ αυτή την προσπάθεια ανατροπής. Διότι ο Πρόεδρος του Αρείου Πάγου και προήδρευε της Ολομέλειας του Αρείου Πάγου και εκεί μειοψήφησε. Αν θυμάμαι καλά ήταν στους τέσσερις που μειοψήφησαν στην απόφαση της Ολομέλειας. Όταν στο Α΄ τμήμα έρχεται, αφού είχε εκφράσει τη γνώμη του στην Ολομέλεια να προεδρεύσει σ΄ αυτό το τμήμα το οποίο θέτει σε αμφισβήτηση την απόφαση της Ολομέλειας του Αρείου Πάγου. Και σας ρωτάω. Αν το Ειδικό Δικαστήριο, το οποίο θα γίνει με πρόεδρο μάλιστα τον κύριο Ματθία, τον Πρόεδρο του Αρείου Πάγου, δικαιώσει το γερμανικό δημόσιο, που πάει η Δικαιοσύνη;\nΔηλαδή για δεύτερη φορά, στα θύματα της ναζιστικής θηριωδίας, θα δοθεί με μια απόφαση των Ελληνικών Δικαστηρίων στο ανώτατό τους επίπεδο, η δεύτερη χαριστική βολή.\nΓι΄ αυτό λέω ότι υπάρχει κρίση στο χώρο της Δικαιοσύνης. Η κρίση, στη μια πλευρά της είναι οι διεφθαρμένοι δικαστές, αλλά το βαθύτερο πρόβλημά της είναι ιδεολογικοπολιτικό κατά την ταπεινή μου γνώμη. Όπως ιδεολογικο -πολιτικό, σε τελική ανάλυση, είναι το πρόβλημα της κρίσης που αντιμετωπίζει σήμερα, συνολικότερα η ελληνική κοινωνία. Οι απαντήσεις δεν είναι δικές μου. Μπορεί να έχω και εγώ μια απάντηση, αλλά νομίζω ότι ο προβληματισμός γι΄ αυτού του είδους απαντήσεις είναι όσο ποτέ πιο επίκαιρες για τη χώρα μας.\nΣΩΤΗΡΗΣ ΚΑΤΣΑΡΟΣ (Δικηγόρος – πρώην Πρόεδρος Πρωτοδικών) - Από την παρουσίαση του βιβλίου: «Η Δικαιοσύνη στο σκαμνί»\nΚύριε πρόεδρε κ. εισαγγελείς εφετών, κυρίες και κύριοι.\nΕίναι μεγάλη τιμή για μένα που μπορώ και παρουσιάζω και εγώ μαζί με εκλεκτούς παρουσιαστές, το βιβλίο του κ. Τάκη Κωνσταντινόπουλου.\nΉθελα πολλά από αυτά που ειπώθηκαν να τα πω και εγώ. Αλλά δεν θα τα πω για να μην σας κουράσω.\nΕπιτρέψτε μου να σταθώ μόνο στη σελίδα 35.\n«Τα τελευταία χρόνια η ποιοτική υποβάθμιση της Δικαιοσύνης, έχει πάρει κυριολεκτικά τραγικές διαστάσεις. Η βασική αιτία αυτής της απαράδεκτης κατάστασης είναι το χαμηλό επιστημονικό επίπεδο των δικαστών σε όλες τις βαθμίδες για να συνεχίσει στη σελίδα 48 και να κάνει λόγο για βιομηχανοποίηση της διαδικασίας.\nΕπιτρέψτε μου να σταθώ μόνο στο σημείο αυτό.\nΑπό το σύνολο των υποθέσεων στις 248 σελίδες που διάβασα στο βιβλίο του κ. Κωνσταντινόπουλου, περισσεύει ο πόνος από άδικες αποφάσεις.\nΥπάρχουν δίκαιες αποφάσεις και άδικες αποφάσεις. Υπάρχουν νόμιμες αποφάσεις, οι οποίες είναι εξίσου άδικες. Αυτό είναι το πρόβλημα.\nΔεν φτάνει να είναι νόμιμη μια απόφαση. Πρέπει να είναι και δίκαιη. Και ο κ. Κωνσταντινόπουλος έχει σταθεί, με μια πολύπλευρη, πολύχρονη έρευνα, η οποία βασίζεται σε κάποιες αρχές κοινωνικής ψυχολογίας και δένεται με όλη αυτή την ύλη του βιβλίου από την ιδέα της Δικαιοσύνης. Έχει σταθεί ακριβώς σ΄ αυτό τον μεγάλο πόνο από άδικες αποφάσεις. Από αυτό το υλικό μέσα, βγαίνει ότι η μια από τις αιτίες που υπάρχουν αυτές οι άδικες αποφάσεις, είναι η έλλειψη παιδείας και η έλλειψη ήθους.\nΤο να μιλάμε γενικά για διαφθορά και διεφθαρμένους δικαστές, είναι κάποιες λέξεις χτυπητές και βαριές, οι οποίες μπορεί να μην μεταφράζονται ή να μην αναλύονται περισσότερο.\nΑν μιλήσουμε όμως για έλλειψη παιδείας, είτε νομικής, είτε ευρύτερης παιδείας και για έλλειψη ήθους, από κει και μετά προσδιορίζουμε πλέον μια από τις βασικές αιτίες που κάνουν να βγαίνουν αυτές οι άδικες αποφάσεις, οι οποίες μπορεί να είναι ένα προϊόν προχειρότητας, ένα προϊόν ασυνειδησίας ή ένα προϊόν επηρεασμού.\nΥπάρχει πρόβλημα άδικων αποφάσεων και αυτό έχει σαν αιτία την έλλειψη ήθους και το χαμηλό επίπεδο των δικαστών. Είναι θέμα παιδείας και αυτό το επισημαίνει στο βιβλίο του ο κ. Κωνσταντινόπουλος.\nΕκείνο λοιπόν το οποίο έχει σημασία είναι ακριβώς να δούμε αυτή την αιτία. Όταν το Σύνταγμα με τις συνταγματικές επιταγές, προστάζει τον δικαστή να απονέμει δικαιοσύνη με προσωπική και λειτουργική ανεξαρτησία, του λέει ακριβώς αυτό. Ότι δεν είσαι καθόλου ανεξάρτητος. Θα πρέπει να έχει γνώσεις και το ήθος να απονέμεις δικαιοσύνη. Αλλιώς τι είδους προσωπική και λειτουργική ανεξαρτησία μπορεί να έχει ένας δικαστής, ο οποίος δεν έχει τη γνώση και δεν έχει το ήθος για να απονέμει δικαιοσύνη;\nΔεν είναι ανεξαρτησία. Είναι δουλεία στην άγνοια αυτό το πράγμα. Άρα λοιπόν για να είναι ένας δικαστής, ένας δικαστικός λειτουργός, (όταν λέω δικαστής εννοώ και τον εισαγγελικό λειτουργό, τον οποίο το Σύνταγμα του 1975 τον αναβιβάζει πλέον στη θέση του), ακριβώς αυτό το πράγμα κάνει ο δικαστής. Γνωρίζει, πιστεύει και αποφασίζει. Άρα λοιπόν μια από τις κύριες αιτίες αυτής της βιομηχανίας των άδικων αποφάσεων, είναι ακριβώς αυτή η έλλειψη δικαστικής παιδείας.\nΕπιτρέψτε μου να σας πω κάτι ωραίο που είχε πει ο Τσώρτσιλ. «Ο δικαστής λέει, πρέπει να είναι τζέντελμαν. Άμα ξέρει και λίγα νομικά αυτό είναι καλό»\nΕννοούσε, ότι θα πρέπει να έχει εκείνο το περιεχόμενο το αριστοκρατικό, το οποίο θα εμπνέει την εμπιστοσύνη, αλλά και ο ίδιος θα αισθάνεται ανεξάρτητος για να μπορέσει να εργαστεί επάνω σ΄ αυτό το λειτούργημα, που δεν έχει ωράρια, έχει πολύ πόνο και εν πάση περιπτώσει, ο πραγματικός δικαστής δεν περιμένει καμία αναγνώριση. Το θέμα είναι να απονέμει δικαιοσύνη.\nΈχω ενώπιόν μου και με δέος το λέω, πρώην πρόεδρο του Αρείου Πάγου, Εισαγγελείς Εφετών, έγκριτους νομικούς, οι οποίοι γνωρίζουν τι σημαίνει να πονάει ο δικαστής και πράγματι πονάει. Η μεγάλη πλειοψηφία των δικαστών δουλεύει κάτω από συνθήκες πάρα πολύ σκληρές. Όμως ο κ. Κωνσταντινόπουλος στο βιβλίο του μας μεταφέρει σ΄ αυτή τη μειοψηφία, στην οποία τρομάζει μπροστά σ΄ αυτό το εύρος της αδικίας. Οι υποθέσεις, οι οποίες κατά συρροή σε διάφορα δικαστήρια, η ίδια υπόθεση δεν δικαιώθηκε ποτέ.\nΜε συνταρακτικά στοιχεία, με έγγραφα, έρχεται ο. Κωνσταντινόπουλος και ρωτάει. Εδώ έχουμε διαφθορά; Έχουμε έλλειψη παιδείας; Έχουμε ανικανότητα; Τι έχουμε;\nΔίνει τις απαντήσεις του ο κ. Κωνσταντινόπουλος και είναι πειστικότατες.\nΕίναι ακριβώς αυτή η έλλειψη της δικαστικής παιδείας λέω εγώ. Που μέσα στη δικαστική παράδοση και είναι και εκείνο το ήθος που γεμίζει τον δικαστή.\nΦανταστείτε έναν δικαστή με μια πορφυρή τήβεννο επάνω σε μια έδρα χρυσελεφάντινη. Αν δεν έχει αυτό το περιεχόμενο της εσωτερικής ανεξαρτησίας, αυτό μάλλον είναι μαριονέτα, δεν είναι δικαστής. Και βλέπετε επάνω στην έδρα των δικαστηρίων αυτούς τους δικαστές που κοσμούν τις έδρες και είναι πολλοί και τους χαίρεσαι, διότι μία κουβέντα λένε και λάμπει το δίκιο.\nΚαι υπάρχει μια, πιθανόν σημαντική λέω εγώ, μειοψηφία, η οποία πολύ βιαστικά, πολύ στο γόνατο, δεν απονέμει δικαιοσύνη. Έχει επαγγελματοποιήσει τα πάντα και βγάζει αποφάσεις με το κομμάτι με τον μήνα. Έχουμε και τέτοια παραδείγματα.\nΣτέκεται λοιπόν ο κ. Κωνσταντινόπουλος σ΄ αυτή την αδικία που συνατάει ο πολίτης, που δεν μπορεί να βρει μία απάντηση. Μα καλά δεκαπέντε χρόνια, τόσα δικαστήρια, με τόσα συνταρακτικά στοιχεία και δεν μπόρεσε αυτός ο άνθρωπος να βρει το δίκιο του; Τι μεσολάβησε; Μεσολάβησε κάποιος διεφθαρμένος δικαστής; Μα όλοι διεφθαρμένοι για δεκαπέντε χρόνια; Κάποια άλλη αιτία υπάρχει στη προκειμένη περίπτωση.\nΔεν μπορεί σύνολο πρωτοδικών, σύνολο εισαγγελέων, σύνολο δικαστών, σύνολο εφετών ακόμη και κάποιοι πιθανόν αρεοπαγίτες που δεν είδαν τα πράγματα με το όνομά τους, να είναι όλοι διεφθαρμένοι;\nΥπάρχει αυτή η αιτία της έλλειψης δικαστικής παιδείας η οποία δυστυχώς παρουσιάζεται μέσα σ΄αυτές τις αποφάσεις.\nΓι΄ αυτό και εντοπίζω το πρόβλημα, ότι είναι πρόβλημα εσωτερικής ανεξαρτησίας των δικαστών.\nΕγώ κάνω μία τολμηρή πρόταση ενώπιόν σας. Το βιβλίο του κ. Κωνσταντινόπουλου και κάποια άλλα βιβλία, ακριβώς επειδή έχουν αυτή την περιρρέουσα ατμόσφαιρα, βλέπουν τα πράγματα πίσω από τη βιτρίνα και μας προβληματίζουν πάρα πολύ, τι ακριβώς συμβαίνει, να διδάσκεται στη Σχολή Δικαστών. Δεν μπορεί στη Σχολή Δικαστών να ξανακάνουν πάλι Πολιτική Δικονομία. Την Πολιτική Δικονομία την κάνουν στο Πανεπιστήμιο. Κάναμε στα φροντιστήρια. Εν πάση περιπτώσει ο δικαστής που έχει τον κώδικα μπροστά του και κάποιος μεγάλος καθηγητής, ο αείμνηστος Μπαλής, είχε πει. Το καλύτερο βιβλίο είναι αυτό που έχει το καλύτερο ευρετήριο. Ένας δικαστής, ο οποίος μπορεί να μην ξέρει κάτι και καλώς δεν τα ξέρει όλα, ανοίγει το βιβλίο, ανοίγει τον Ποινικό Κώδικα, ανοίγει τον Αστικό Κώδικα και βρίσκει. Εκείνο το οποίο δεν θα βρει ο δικαστής είναι εκείνη ακριβώς η φλόγα, την οποία θα πρέπει να την πάρει από κάποια βιβλία, από κάποιες εμπειρίες μέσα στη Σχολή Δικαστών.\nΠροτείνω λοιπόν τέτοια βιβλία θα πρέπει να τα αγκαλιάσουμε, να μας προβληματίσουν και να τα δώσουμε να προβληματίσουν κάποιους νέους, οι οποίοι μπαίνουν με μεγάλη αγάπη, με πολλά ιδανικά στο δικαστικό σώμα στην Ελλάδα. Και γνωρίζετε όλοι, ότι το δικαστικό σώμα στην Ελλάδα ακόμα κρατάει πάρα πολύ ψηλά τη θέση του. Μα πάρα πολύ ψηλά. Έχει δε και ένα φοβερό πλαίσιο και πλέγμα προστασίας δικαστικής ανεξαρτησίας. Ε! τι άλλο θέλουμε; Θέλουμε ακριβώς αυτή τη διδασκαλία του κ. Κωνσταντινόπουλου και του κάθε κ. Κωνσταντινόπουλου.\nΑυτή τη στιγμή – δεν θα σας κουράσω, τελειώνω – βρισκόμαστε στο 2001. Δεν το λέω ως ορόσημο. Δεν υπάρχουν ορόσημα. Εκείνο το οποίο είναι ζητούμενο πλέον σε έναν σύγχρονο πολιτισμό και μ΄ αρέσει να το λέω αυτό, ότι κάπου το διάβασα, είναι ότι η μελλοντική Δικαιοσύνη, όπως την σχεδιάζουμε είναι σημερινός πολιτισμός. Πρέπει να σχεδιάζουμε μια μελλοντική Δικαιοσύνη. Δεν μπορεί αποσπασματικά κάθε φορά να θεραπεύουμε τα πράγματα. Και το ζητούμενο πλέον σ΄αυτόν τον πολιτισμό μας το καινούργιο ποιο είναι; Είναι ένα δίκαιο κράτος.\nΠροσέξτε παρακαλώ δεν μιλάω για κράτος δικαίου. Το κράτος δικαίου άφησε το αστυνομικό κράτος. Το ζήσαμε, το έχουμε. Είναι ένα κράτος αυτοπεριορισμού. Είναι ένα κράτος, το οποίο μας απαγορεύει κάθε φορά να αλλάζουμε τους κανόνες, σύμφωνα με τα συμφέροντά μας.\nΑλλά δεν μιλάμε για ένα κράτος δικαίου. Μιλάμε για ένα δίκαιο κράτος.\nΚ. ΓΙΑΝΝΑΔΑΚΗΣ (Δικηγόρος) - Από την παρουσίαση του βιβλίου: «Η Δικαιοσύνη στο σκαμνί»\nΑποκαλυπτικά είναι τα στοιχεία που δίνει στη δημοσιότητα το βιβλίο του δημοσιογράφου κ. Τάκη Κωνσταντινόπουλου «Η Δικαιοσύνη στο σκαμνί». Στοιχεί απου αναφέρονται στη διαφθορά της ελληνικής δικαιοσύνης. Με το βιβλίο «φωτίζονται» συγκεκριμένα περιστατικά διαφθοράς δικαστικών και εισαγγελικών λειτουργών, οι οποίοι προχώρησαν σε εγκληματική αθώωση ανθρώπων, που εκατηγορούντο δικαίως για παράνομες πράξεις. Βέβαια, το βιβλίο απαριθμεί και τις αιτίες του φαινομένου, καθώς και τις ενέργειες που πρέπει να γίνουν, για να πάψει να εμφανίζεται.\nΗ παρουσίαση του βιβλίου έγινε στο Ηράκλειο την Πέμπτη 29 Μαρτίου, στην αίθουσα εκδηλώσεων του δημοτικού μεγάρου της οδού Ανδρόγεω (Αναφερθήκαμε σε σχετικό μας ρεπορτάζ, στο φύλλο μας του Σαββάτου 31 Μαρτίου).\nΤην παρουσίαση έκαναν ο ίδιος ο συγγραφέας, ο δικηγόρος και δημοσιογράφος, πρώην Δήμαρχος Ηρακλείου και πρώην Ευρωβουλευτής κ. Μανόλης Καρέλλης και ο δικηγόρος κ. Κώστας Γιανναδάκης.\nΤο κείμενο λοιπόν της σχετικής ομιλίας του κ. Γιανναδάκη δημοσιεύουμε σήμερα.\nΌπως θα διαπιστώσετε, είναι εξίσου, με το βιβλίο. Αποκαλυπτική.\nΑγαπητοί συνάδελφοι, κύριοι και κυρίες,\nΜέχρι τις αρχές του περασμένου έτους πίστευα ότι η οποιαδήποτε αντίδραση σε τυχόν εσκεμμένη παραβίαση του Δικαίου από τους εφαρμοστές του, δηλαδή από τους Εισαγγελικούς και Δικαστικούς Λειτουργούς, θα έπρεπε να κατευθύνεται σιωπηλά προς τον Εισαγγελέα και τα άλλα ελεγκτικά όργανα του Αρείου Πάγου. Και τούτο για να μη δημιουργούνται γενικότερες δυσμενείς εντυπώσεις σε βάρος του κύρους του θεσμού της Ελληνικής Δικαιοσύνης, τον οποίο όλοι έχομε υποχρέωση να σεβόμαστε και να διαφυλάττουμε.\nΜε βάση αυτές τις σκέψεις, όταν αντιλαμβανόμουν την οποιαδήποτε παρεκτροπή κάποιου από τους λειτουργούς της Θέμιδος, η οποία είχε γενικότερη σημασία, και συνιστούσε πειθαρχικό παράπτωμα, χωρίς κανένα δισταγμό, συνέτασσα τη σχετική αναφορά μου και την έστελνα στον Εισαγγελέα του Αρείου Πάγου. Έτσι από το έτος 1980 μέχρι το 1997 είχα στείλει τέσσερις αναφορές από τις οποίες οι πρώτες τρεις έλαβαν αντίστοιχους αριθμούς πρωτ. 2934/6-7-1981, 289/21-1-1991, 5321/18-12-1991 στην Εισαγγελία του Αρείου Πάγου.\nΓια την τέταρτη που φέρει χρονολογία 12-6-1997 δεν έχω κρατήσει αριθμό πρωτοκόλλου.\nΓια όλες διατάχθηκε ο σχετικός έλεγχος και θυμάμαι πολύ καλά ότι δύο Πρόεδροι Πρωτοδικών του Πρωτοδικείου Ηρακλείου κατά τις καταθέσεις μου σ’ αυτούς στις σχετικές διαταχθείσες έρευνες μου είπαν ότι είχα απόλυτο δίκαιο. Το μόνο που τους προβλημάτιζε ήταν γιατί να παρανομήσουν οι καταγγελθέντες με τις ως άνω αναφορές μου δικαστές.\nΠιστός στις ως άνω πεποιθήσεις μου, όχι μόνο δεν διανοήθηκα την οποιαδήποτε δημοσιοποίηση αυτών των αναφορών, που είχαν γενικότερη σημασία ως προς την οργάνωση της διαδικασίας της απονομής της Δικαιοσύνης στο Ειρηνοδικείο, Πρωτοδικείο και Εισαγγελία Ηρακλείου, αλλά δεν τις γνωστοποίησα, ακόμη μέχρι και σήμερα, ούτε στο στενότερο οικογενειακό μου περιβάλλον!\nΉδη από τα έτη 1998, 1999, χειριζόμενος το ποινικό μέρος μιας αξιόλογης αστικής υπόθεσης, αντιλήφθηκα τι σημαίνει να μην εφαρμόζονται από δόλο μιας πλειάδας εισαγγελικών και δικαστικών λειτουργών του Πρωτοδικείου Ηρακλείου και του Εφετείου Κρήτης οι στοιχειώδεις διατάξεις του Ποινικού Δικαίου και της Ποινικής Δικονομίας. Τότε μόνο κατάλαβα τις επιγραμματικές ρήσεις του Δημήτρη Τσάτσου για την πρώτιστη αξία του αγαθού της Δικαιοσύνης. «Η έννοια της δικαιοσύνης, το πιο βαθύ νόημα, γίνεται αισθητό την ώρα που παραβιάζεται». «Ο άνθρωπος περνά στην επίγνωση του δικαίου την ώρα που η παραβίαση του γίνεται προσωπικό βίωμα». Τότε μόνο άρχισα να υποψιάζομαι ότι οι μεγάλες παρανομίες των ως άνω εισαγγελικών λειτουργών κ.λπ. δεν μπορεί να είναι τυχαίες. Γι’ αυτό με τη χρονολογία 3 Μαρτίου του έτους 2000 μηνυτήρια αναφορά μου προς τον Εισαγγελέα του Αρείου Πάγου εζήτησα την ποινική δίωξη των Δέσποινας Καλαϊτζίδου, Ελένης Παπανικολοπούλου, Αντιεισαγγελέων του Πρωτοδικείου Ηρακλείου, Νικολάου Τζουλάκη, Αντεισαγγελέα εφετών Κρήτης κ.λπ. για κατάχρηση εξουσίας δυνάμει των διατάξεων του άρθρου 239 και παράβαση καθήκοντος δυνάμει των διατάξεων του άρθρου 259 του Ποινικού Κώδικα. Αυτοί οι κύριοι εν γνώσει τους με τις παράνομες εισαγγελικές προτάσεις και διατάξεις τους άνοιξαν διάπλατα τις πόρτες της φοροδιαφυγής σε δεκάδες χιλιάδες Έλληνες φοροφυγάδες.\nΑκόμη μέχρι και αυτή τη χρονολογία επίστευα ότι με τις σιωπηλές νόμιμες αντιδράσεις θα θεραπευόντουσαν οι οποιεσδήποτε εκτροπές εμφανιζόντουσαν από πλευράς ορισμένων δικαστικών και εισαγγελικών λειτουργών.\nΜόνο όταν, περί τα μέσα Απριλίου του περασμένου έτους, διάβασα, κατόπιν συστάσεως του καλού φίλου το κ. Κων/νου Σταματάκη, το βιβλίο του κ. Τάκη Κωνσταντινόπουλου «Η Δικαιοσύνη στο Σκαμνί», τον οποίο έχομε απόψε κοντά μας και ο οποίος μου έκανε την τιμή να παρουσιάσω σήμερα ενώπιον σας τούτο το βιβλίο του, κατανόησα σ’ ένα μεγάλο βαθμό ποια είναι η πραγματική κατάσταση σήμερα στο χώρο της Ελληνικής Δικαιοσύνης και ποιες είναι οι ηθικές και νομικές υποχρεώσεις όσων την υπηρετούν, τις οποίες, μετά την παρουσίαση αυτού του βιβλίου και του άνδρα που το έγραψε, με λίγα λόγια θα εκθέσω.\nΈχοντας διαβάσει προσεκτικά, και με σημειώσεις το βιβλίο του κ. Τάκη Κωνσταντινόπουλου, αντιλήφθηκα ότι για να προχωρήσει σε μια τόσο εκτεταμένη και σε βάθος έρευνα στο χώρο του σώματος των Ελλήνων εισαγγελικών και δικαστικών λειτουργών θα έπρεπε να διακατέχεται από μια μεγάλη πίστη προς την ιδέα της Δικαιοσύνης και να έχει προηγουμένως συλλάβει και συνειδητοποιήσει πως οι παρεκτροπές και οι παρανομίες των εισαγγελέων στην Πάτρα και στην ευρύτερη περιοχή όπου ζει και εργάζεται, δεν αποτελούν τυχαία και μεμονωμένα περιστατικά αλλά είναι μερικά από τα ορατά σημάδια της βαθμιαίας σύγχρονης διαφθοράς στο σώμα των λειτουργών της Θέμιδος σ’ όλη την Επικράτεια.\nΈτσι, μετά από πολύχρονη κοπιαστική και σκληρή έρευνα, για να χρησιμοποιήσω τα δικά του λόγια, και παρά το ότι άκουσε πολλές φορές να του λένε «Αυτός έχει ισχυρές διασυνδέσεις και δεν πρόκειται να του συμβεί τίποτα» ή «δεν πρόκειται να βρεις άκρη, γιατί όλα έχουν οργανωθεί κατά τρόπο αριστοτεχνικό και νομιμοφανή» επέτυχε να συγκεντρώσει μεγάλο αριθμό αποδεικτικών στοιχείων που αποκάλυπταν τη διαφθορά πολλών εισαγγελικών και δικαστικών λειτουργών. Αυτό ήταν το πρώτο μεγάλο βήμα του.\nΤο δεύτερο και πλέον αποφασιστικό ήταν η απόφασή του για την συγγραφή του υπό παρουσίαση βιβλίου του. Έτσι, παρά τα επιχειρήματα που επιστράτευσαν οι δικηγόροι, στους οποίους γνωστοποίηση αυτή την πρόθεσή του, για να τον αποθαρρύνουν, όπως «όλα αυτά λέγονται, αλλά δεν γράφονται» ή «κοίτα τη δουλειά σου γιατί τίποτα δεν πρόκειται να αλλάξει», και άλλα αυτής της ποιότητας, που δυστυχώς μαρτυρούν τον μοιρολατρικό χαρακτήρα της συντριπτικής πλειοψηφίας των δικηγόρων σε ολόκληρη την Ελλάδα, αυτά δεν έπιασαν τόπο. Και δεν έπιασαν τόπο γιατί υπερίσχυσε το καθήκον, που απορρέει από τη συνείδησή του ως ανθρώπου και δημοσιογράφου, το οποίο είναι το εξής, όπως το διατυπώνει στο βιβλίο του: «Ως δημοσιογράφος, έχω υποχρέωση να ερευνώ πίσω από την ωραιοποιημένη βιτρίνα, γιατί ακριβώς εκεί κρύβεται η πραγματική αλήθεια. Στη βιτρίνα παρουσιάζεται συνήθως η αδικία με το καμουφλάζ της νομιμοφάνειας. Αν, όπως λένε, ηθοποιός σημαίνει φως, σωστό δημοσιογράφος σημαίνει «όλα στο φως»».\nΑυτό το βιβλίο του Τάκη Κωνσταντινόπουλου είναι αποκαλυπτικό και συγκλονιστικό. Αποκαλυπτικό γιατί με αδιάσειστα στοιχεία έφερε στο φως της δημοσιότητας την σκοτεινή πλευρά, δηλαδή τη διαφθορά και την υπηρεσιακή ανεπάρκεια που επικρατεί σε ορισμένους κύκλους των εισαγγελικών και δικαστικών Λειτουργών. Ήδη γνωρίζουμε πως μόνο για είκοσι από τις διακόσιες ύποπτες δικαστικές αποφάσεις που ελέγχθηκαν στα πλαίσια της έρευνας του αείμνηστου Ανδρέα Φλούδα, αντιεισαγγελέα του Αρείου Πάγου, επιβλήθηκαν πειθαρχικές ποινές στους συγκεκριμένους δικαστές που τις εξέδωσαν. Πολλές από τις διακόσιες αυτές ύποπτες αποφάσεις αναφέρονται στη σκανδαλώδη μεταχείριση εμπόρων ναρκωτικών, οι οποίες είχαν εκδοθεί από τα αρμόδια Δικαστήρια της Θεσσαλονίκης, Πάτρας, Ναυπλίου, Χανίων, Τρικάλων, Βόλου, Κομοτηνής και του Πειραιά. Άλλες παράνομες αποφάσεις, που εντοπίστηκαν στο πόρισμα του Ανδρέα Φλούδα, αφορούν λαθρεμπόρους, κατηγορούμενους για απάτη και άλλα αδικήματα, οι οποίοι είτε δικάστηκαν και αθωώθηκαν, είτε τους επιβλήθηκαν μικρές ποινές. Χαρακτηριστικές περιπτώσεις είναι των λαθρεμπόρων Ε. Μαυρόπουλου και Χ. Θωμαΐδη, Γ. Ζέρβα, Σ. Φέσσα, Χ. Γκούντα, Αντ. Χατζηαντωνιάδη, που όλοι τους απηλλάγησαν από το Τριμελές Εφετείο Θεσσαλονίκης χωρίς αιτιολογία. Εντυπωσιακές χαρακτηρίζονται στο πόρισμα του Ανδρέα Φλούδα οι αποφάσεις για τις αποφυλακίσεις του Α. Κεφάλα και του μεγαλέμπορου ναρκωτικών Άντεμ Χουσεΐνογλου. Τελικά από τους δεκάδες δικαστές και Εισαγγελείς, για τους οποίους προέκυψαν επιβαρυντικά στοιχεία, σε ελάχιστους επιβλήθηκαν μικρές πειθαρχικές ποινές.\nΠοιοι τώρα είναι οι δικαστές και εισαγγελικοί λειτουργοί, σύμφωνα με τα στοιχεία που συνέλεξε ο Τ. Κωνσταντινόπουλος, στους οποίους επιβλήθηκαν πειθαρχικές ποινές και φυλακίσεις κατόπιν ασκηθησών ποινικών διώξεων σε βάρος τους.\n1) Στον Δημήτριο Μπαβαρέζο, πρώην Πρόεδρο Εφετών, επιβλήθηκε ποινή φυλάκισης δύο ετών για τις άνομες σχέσεις του με απατεώνα. Λόγω της υποβολής παραίτησής του ο Μπαβαρέζος απέφυγε την πειθαρχική δίωξή του.\n2) Στον Στ. Μαυρόπουλο, πρώην προϊστάμενο της Εισαγγελίας Πρωτοδικών Πειραιώς, το Ανώτατο Δικαστικό Συμβούλιο επέβαλε πειθαρχική ποινή αργίας έξι (6) μηνών για παρεμβάσεις του στο στάδιο της ανάκρισης καθώς και για την ομολογία του ότι ήταν φοροφυγάς.\n3) Στον Αιμ. Ανδρεάδη, Πταισματοδίκη, ασκήθηκε ποινική δίωξη για απάτη σε βάρος του Δημοσίου, κατ’ επάγγελμα και κατά συνήθεια, υπεξαίρεση στην υπηρεσία με ιδιαίτερα τεχνάσματα και ψευδή βεβαίωση κατ’ εξακολούθηση.\nΟ Ανδρεάδης ήδη με απόφαση της Πειθαρχικής Ολομέλειας του Αρείου Πάγου, απολύθηκε οριστικά από το Δικαστικό Σώμα και πρόσφατα καταδικάστηκε πρωτοδίκως σε ποινή κάθειρξης εννέα ετών. Άλλοι Δικαστές, οι οποίοι απολύθηκαν από το Δικαστικό Σώμα είναι μια Πρωτοδίκης, που υπηρετούσε στην Καστοριά, λόγω σωρείας υποθέσεων που παρέμεναν στο γραφείο της με αποτέλεσμα να επέλθει σε αρκετές περιπτώσεις η παραγραφή των αδικημάτων, και ένας Δικαστικός Λειτουργός, που υπηρετούσε στην Κοζάνη και όπως αποδείχθηκα, είχε δωροδοκηθεί με ποσό 50.000δρχ.\n4) Άλλοι Εισαγγελικοί λειτουργοί που απολύθηκαν από το Δικαστικό Σώμα είναι οι εξής:\n5) α) Ένας Αντεισαγγελέας στα Γιαννιτσά, που αποκαλύφθηκε ότι συναλλασσόταν, με το αζημίωτο, με κύκλωμα τοκογλύφων, β) ένας Εισαγγελέας από τις Σέρρες, επειδή είχε εξαφανίσει δεκάδες δικογραφίες από την Εισαγγελία Θεσσαλονίκης, όταν υπηρετούσε εκεί ως Αντιεισαγγελέας, γ) Άλλος Εισαγγελέας απολύθηκε μετά από καταγγελία ότι ήταν χαρτοπαίκτης και κρατούσε κλειδωμένες στο συρτάρι του διακόσιες δικογραφίες, στις οποίες εμπλέκονταν άτομα που τον εκβίαζαν και στα οποία χρωστούσε χρήματα από ληφθέντα δάνεια που του έκαναν όταν έχανε στα χαρτιά, δ) Ο Εισαγγελέας Ιωάννης Κούλης αποπέμφθηκε από το Δικαστικό Σώμα επειδή οι παρέες του ήσαν κάτι παραπάνω από ύποπτες και οι συναναστροφές του με παράνομους συχνές.\n6) Ο Κων/νος Ανδρουτσόπουλος Αρεοπαγίτης συνέταξε και χρησιμοποίησε πλαστή διαθήκη από κοινού με άλλα πρόσωπα με σκοπό να προσποριστεί περιουσιακό όφελος. Τέθηκε σε προσωρινή αργία και ήδη εκδόθηκε το με αριθ. 2166/1999 Βούλευμα του Συμβουλίου Εφετών Αθηνών με το οποίο παραπέμφθηκε μαζί με άλλα τρία πρόσωπα για τα ως άνω αδικήματα που κατηγορείται ότι διέπραξε.\nΟ Τ. Κωνσταντινόπουλος αναφέρεται στις σελίδες 101 έως 176 του βιβλίου του στο ιστορικό των μεγάλων παρανομιών του Δημητρίου Χριστόπουλου, πρώην Αντιεισαγγελέα Εφετών. Αποπέμφθηκε τον Μάιο του 1998 από το Δικαστικό Σώμα και ήδη αντιμετωπίζει τις ποινικές συνέπειες των παρανόμων πράξεών του στα Ποινικά Δικαστήρια. Πρόσφατα καταδικάσθηκε Πρωτοδίκως σε ποινή φυλάκισης τριών ετών. Ακόμη μεγάλη εντύπωση προξενούν στον αναγνώστη οι υποθέσεις των συμπολιτών μας Ανδρέα Μαρκάκη και Κων/νου Σταματάκη στα αρμόδια Δικαστήρια του Ηρακλείου και των Χανίων. Σε προφορική ανάπτυξη της υπόθεσης του Ανδρέα Μαρκάκη στον αείμνηστο Δημήτριο Τζεβά, Αντιεισαγγελέα του Αρείου Πάγου, που έγινε στα Χανιά φέρεται ότι ο Δημήτριος Τζεβάς του είπε: «Σας ζητώ συγγνώμη για λογαριασμό της ελληνικής δικαιοσύνης». Ως προς τον Κων/νο Σταματάκη, για να αποβάλει τον μισθωτή του από ένα ακίνητο του έκανε ένα μαραθώνιο δικαστικό αγώνα που κράτησε δέκα (10) έτη περίπου και του κόστισε πλέον των είκοσι εκατομμυρίων (20.000.000) δρχ. Όπως ο ίδιος ισχυρίζεται, είχε να αντιμετωπίσει τους ψευδομάρτυρες και τη «δολιότητα» των Δικαστών που χειρίστηκαν την υπόθεσή του. Το ιστορικό των δύο υποθέσεων Ανδρέα Μαρκάκη και Κων/νου Σταματάκη αναφέρεται στις σελίδες 207 έως 239 του βιβλίου του Τ. Κωνσταντινόπουλου. Το συμπέρασμα που προκύπτει από τα ως άνω εκτεθέντα, και από άλλα νεώτερα στοιχεία που έχουν δημοσιευθεί για παρανομίες εισαγγελικών λειτουργών, σε έγκυρες αθηναϊκές εφημερίδες, το οποίο προσυπογράφω, διατυπώνεται σε δύο παραγράφους του βιβλίου του Τ. Κωνσταντινόπουλου. Το περιεχόμενό τους είναι το εξής: «η διαφθορά στη Δικαιοσύνη δεν είναι απλώς υπαρκτή, αλλά και εκτεταμένη. Αυτό επιβεβαιώνεται και από τα στοιχεία, που παρατίθενται σ’ αυτό το βιβλίο. Χωρίς αυτό να θεωρηθεί υπερβολή, θα μπορούσε κανείς να ισχυριστεί, ότι στις μέρες μας το επίπεδο απονομής της δικαιοσύνης δεν απέχει από εκείνο που περιγράφει ο προφήτης Ησαΐας… «ως ράκος αποκαθημένης πάσα η δικαιοσύνη ημών» (κεφ. 64,στιχ. 6). Διαφθορά υπάρχει, γιατί υπάρχουν διεφθαρμένοι δικαστές. Το πρόβλημα δεν είναι ο ιερός θεσμός της Δικαιοσύνης, αλλά οι άνθρωποι που τον υπηρετούν, δηλαδή οι δικαστές».\nΠοια είναι τώρα η μεγάλη υπηρεσία του Τάκη Κωνσταντινόπουλου και του βιβλίου του «Η Δικαιοσύνη στο Σκαμνί» στο θεσμό της Δικαιοσύνης και στο έθνος γενικότερα. Είναι ίσως ο πρώτος πολίτης στη χώρα μας, που υποψιάσθηκε την τόσο μεγάλη έκταση της διαφθοράς που επικρατεί στο χώρο της Δικαιοσύνης. Και είναι πάντως ο πρώτος πολίτης που ασχολήθηκε τόσο συστηματικά και υπεύθυνα για την αποκάλυψή της. Ακόμη είναι από τους πρώτους πολίτες που κατάλαβε, πως για να καταπολεμηθεί αυτό το απαράδεκτο φαινόμενο είναι απαραίτητη και η σχετική δημοσιοποίησή της.\nΉδη, με το ως άνω έργο που έδειξε σε όλους μας πως αν τα καρκινώματα, που δρουν στο χώρο της δικαιοσύνης δεν αποκαλυφθούν από τους δικηγόρους και τους πολίτες, που έχουν καταστεί θύματα των επιόρκων εισαγγελικών και δικαστικών λειτουργών και δεν δημοσιοποιηθούν, είναι πολύ δύσκολη, αν όχι αδύνατη, η εξουδετέρωσή τους από τα αρμόδια ελεγκτικά όργανα του Αρείου Πάγου. Κατά την ταπεινή γνώμη μου, ένας τρόπος για να επιταχυνθεί η αποκάλυψη των επιόρκων εισαγγελικών λειτουργών και δικαστών, που δρουν κατά τρόπο εξευτελιστικό για το θεσμό της ελληνικής Δικαιοσύνης είναι να ενεργοποιηθούν όλοι οι δικηγορικοί Σύλλογοι του κράτους. Σύμφωνα με τις διατάξεις του άρθρου 199 του Κώδικα περί δικηγόρων, υποχρεούνται να διατυπώνουν παρατηρήσεις και κρίσεις ως προς την απονομή της δικαιοσύνης. Επίσης να συζητούν και να αποφασίζουν περί παντός ζητήματος ενδιαφέροντος το Δικηγορικό Σώμα ή τα μέλη του Συλλόγου ως τοιαύτα ή ως επαγγελματική τάξη και επί παντός γενικότερου ζητήματος Εθνικού ή Κοινωνικού περιεχομένου. Πρακτικά, κατά τη γνώμη μου, αυτή η νομική υποχρέωσή τους υλοποιείται με το να εκδώσουν και να δημοσιεύσουν σχετικές ανακοινώσεις τους με τις οποίες να κληθούν όσοι δικηγόροι και πολίτες έχουν καταστεί θύματα των επιόρκων δικαστών και εισαγγελέων να προσκομίσουν τα σχετικά αποδεικτικά στοιχεία που έχουν σε βάρος τους. Και αφού γίνει η σχετική επεξεργασία αυτών των καταγγελιών, όσες θεωρηθούν βάσιμες από τα διοικητικά Συμβούλια των Δικηγορικών Συλλόγων, να διαβιβαστούν στον Εισαγγελέα του Αρείου Πάγου για περαιτέρω έρευνα. Είναι, και πάλι κατά την ταπεινή γνώμη μου, ο μόνος πρακτικός και υπεύθυνος τρόπος για να επιλυθεί, χωρίς χρονοτριβή, αυτό το μεγάλο πρόβλημα που ταλανίζει την Ελληνική Δικαιοσύνη.\nΤέλος, πιστεύω πως η μεγάλη πλειοψηφία των εντίμων Εισαγγελικών και Δικαστικών Λειτουργών θα ικανοποιηθεί από τη λήψη της ως άνω προτεινόμενης απόφασης από τα Διοικητικά Συμβούλια των Δικηγορικών Συλλόγων του Κράτους, που άλλωστε είναι νομική υποχρέωσή τους, να επιληφθούν υπεύθυνα για την αποβολή όποιων καρκινωμάτων δρουν ακόμη στο χώρο της Ελληνικής Δικαιοσύνης, ώστε να μη πλανώνται πλέον βάσιμες υποψίες σε βάρος του θεσμού της απονομής της Ελληνικής Δικαιοσύνη.\n«ΣΤΗΝ ΚΟΛΑΣΗ ΜΕ ΘΕΑ ΤΟΝ ΠΑΡΑΔΕΙΣΟ»


Η γυναικολογική εξέταση είναι ιδιαίτερη κλινική εξέταση που πρέπει να εκτελείται από εξειδικευμένο ιατρό.\nΜας επιτρέπει να αναγνωρίσουμε βλάβες των έσω και έξω γεννητικών οργάνων της γυναίκας. Παραδοσιακά εκτελείται στην ειδική γυναικολογική καρέκλα ( boom) και ενώ η ασθενής βρίσκεται σε θέση λιθοτόμου (γυναικολογική θέση). Εναλλακτικά μπορεί να εκτελεστεί και στο εξεταστικό κρεβάτι. Και οι δύο μέθοδοι επαρκούν για πλήρη γυναικολογική εξέταση. Η εξέταση στο εξεταστικό κρεβάτι είναι πιο άνετη για την γυναίκα και διευκολύνει τον έλεγχο σε ασθενείς υπερήλικες ή με κινητικά προβλήματα. Όταν χρειαστεί να συμπληρωθεί η εξέταση από κολποσκόπηση τότε απαιτείται ο έλεγχος στο Βoom.\nΑφού γίνει λήψη ιατρικού ιστορικού και μας περιγράψει τα κείμενα συμπτώματα η ασθενής τοποθετείται σε θέση λιθοτόμου. Αρχικά επισκοπούνται τα έξω γεννητικά όργανα. Η τριχοφυΐα στο αιδοίο δίνει σημαντικές πληροφορίες ιδιαίτερα σε παιδιά και εφήβους για την ορμονική <ωρίμανση> του οργανισμού. Αξιολογείται το μέγεθος της κλειτορίδας και των χειλέων του αιδοίου που όταν είναι αυξημένo παραπέμπει σε υπερπαραγωγή ανδρογόνων. Ελέγχεται το περίνεο, το αιδοίο και η περιπρωκτική περιοχή για βλάβες όπως κονδυλώματα, μελανώματα, λειχήνες, καρκίνους αιδοίου κλπ. Τέλος εντοπίζονται διογκώσεις στην είσοδο του κόλπου που μπορεί να οφείλονται σε κύστη ή απόστημα του βαρθολινείου αδένα. Η προχωρημένη κυστεορθοκήλη ή πρόπτωση μήτρας είναι επίσης αντιληπτή με την επισκόπηση.\nΣτην συνέχεια τοποθετείται κολποδιαστολέας για να ολοκληρώσουμε την επισκόπηση με τον έλεγχο του τραχήλου της μήτρας και του κόλπου. Φλεγμονές , πολύποδες, προχωρημένοι καρκίνοι, κονδυλώματα είναι άμεσα ορατά. Κυστεοκήλη , ορθοκήλη και πρόπτωση μήτρας γίνονται αντιληπτά αλλά αξιολογούνται καλύτερα με τους ειδικούς κολποδιαστολείς Sims. Σε αυτό τον χρόνο γίνεται και η λήψη Pap test.\nAφαιρούμε τον κολποδιαστολέα και ολοκληρώνουμε τον έλεγχο με την αμφίχειρη γυναικολογική εξέταση. Έτσι αναγνωρίζουμε διόγκωση(κύστεις, ινομυώματα, καρκίνους, κύηση), ή ευαισθησία (φλεγμονές) της μήτρας των ωοθηκών ή των σαλπίγγων.\nΣτον ίδιο χρόνο εκτελούμε και διακολπικό υπερηχογράφημα.\nΗ εξέταση διαρκεί 5-10 λεπτά και είναι πολύ καλά ανεχτή. Η χρήση ειδικών λιπαντικών και κατάλληλου μεγέθους κολποδιαστολέων την καθιστά εντελώς ανώδυνη\nΣε γυναίκες που δεν επιθυμούν κολπική εξέταση ή έχουν άθικτο παρθενικό υμένα η αμφίχειρη εξέταση διενεργείται από το ορθό ενώ δεν τοποθετείται κολποδιαστολέας. Όταν είναι απαραίτητο διενεργούμε κοιλιακό υπερηχογράφημα και σε ειδικές περιπτώσεις διαορθικό.


Online Παιχνίδι Sroblo. Παίξτε το παιχνίδι online δωρεάν Sroblo. Κατεβάστε το παιχνίδι Sroblo. Παιχνίδια Περιπέτεια - Αγόρια\nΑφήνοντας τους φίλους του, τον οποίο δεν είχε δει για πολύ καιρό, ο ήρωάς μας πηγαίνει να μην τη συντομότερη διαδρομή.\n© sgames.org -. Δωρεάν online παιχνιδιών Sroblo () σε απευθείας σύνδεση κόσμο παιχνιδιού παιχνίδι λάμψης Sroblo για δωρεάν. Μην ξεχάσετε να αξιολογήσετε αυτό το παιχνίδι Sroblo και να μοιραστούν αυτό το παιχνίδι με τους καλύτερους φίλους σας.\nΠαιχνίδι Sroblo σε απευθείας σύνδεση\nΠεριγραφή του παιχνιδιού Sroblo γραμμή. Πώς να παίξετε το παιχνίδι online Αφήνοντας τους φίλους του, τον οποίο δεν είχε δει για πολύ καιρό, ο ήρωάς μας πηγαίνει να μην τη συντομότερη διαδρομή. Από λάθος, επέλεξε το δρόμο για να κάνει μια παράκαμψη μέσα από την ανεξερεύνητη γη. Γύρνα πίσω - ένας κακός οιωνός και ο ήρωας αποφάσισε να πάει μέσα από τη γη. Για να φτάσετε ακόμα φίλους, θα πάει σε όλη τη διαδρομή μέχρι το τέλος.\nΒαθμολογήστε αυτό το παιχνίδι: Παίχθηκε: 5982\nSroblo ( Ψηφοφορίες120, Δευτεροβάθμια Βαθμολογία: 4.48/5)


Μαμά, μπαμπά, σας χρειάζομαι! - Ένα νέο βιβλίο, με τις πιο πρακτικές συμβουλές για γονείς νέας γενιάς. - DAILY NEWS GR - dailynewsgr.com\nΜαμά, μπαμπά, σας χρειάζομαι! - Ένα νέο βιβλίο, με τις πιο πρακτικές συμβουλές για γονείς νέας γενιάς.\nΣάββατο, 01 Νοεμβρίου 2014 23:48\nΗ συγγραφέας και ψυχολόγος, Γιούλη Μιγγείρου, κυκλοφόρησε μέσα από τις Εκδόσεις Ψυχογιός, το νέο της βιβλίο με τίτλο "Μαμά, μπαμπά, σας χρειάζομαι".\nΈνα βιβλίο με πρακτικές συμβουλές για νέους και όχι μόνο γονείς, που θέλουν να έχουν μια χαρούμενη και παράλληλα θετική επαφή με τα παιδιά τους.\nΕίτε είσαι γονιός, είτε σκοπεύεις να γίνεις, σίγουρα όλα όσα συμπεριλαμβάνονται στο βιβλίο αυτό, θα σας λύσουν και τα χέρια, αλλά και τη γλώσσα... η οποία δεν πρέπει να "κολλάει" σε ορισμένα θέματα, όπως το σεξ, η απώλεια ενός αγαπημένου προσώπου της οικογένειας, ή ακόμα και η κρίση.\nΤι θα πείς στο παιδί σου, αν αυτό σε ρωτήσει "γιατί μαμά ο μπαμπάς δεν κοιμάται πια στο σπίτι;", πως θα αντιμετωπίσεις μια κατάσταση διαζυγίου έχοντας μικρά παιδιά; Πως όλη η κατάσταση θα έρθει πιο ομαλά στο μυαλό και την ψυχή ενός μικρού παιδιού;\nΠως θα διδάξεις στο παιδί σου την πειθαρχία, τη μη ύπαρξη επιθετικής συμπεριφοράς, και άλλα παρόμοια καθημερινά φαινόμενα;\nΗ Γιούλη Μιγγείρου, έχει οργανώσει όλα αυτά τα ερωτήματα, σε ένα βιβλίο 385 σελίδων, το οποίο είναι ευκολοδιάβαστο, καθόλου κουραστικό και φιλοσοφημένο, ώστε να είναι κατανοητό από κάθε γονιό, οποιασδήποτε ηλικίας.\nΠΡΩΤΗ ΕΚΔΟΣΗ: ΟΚΤΩΒΡΙΟΣ 2014 - ΕΚΔΟΣΕΙΣ ΨΥΧΟΓΙΟΣ\nΔιαβάστε περισσότερα για το εξαιρετικό αυτό βιβλίο, εδώ--> Μαμά, μπαμπά, σας χρειάζομαι!\nΠερισσότερα άρθρα από αυτήν την κατηγορία: Προτείνουμε: Τζόν Κάρ - Η άμυνα και η πτώση της Ελλάδας, 1940-1941. Εκδόσεις Ψυχογιός »\nFrankRic Τρίτη, 20 Οκτωβρίου 2020 01:28 Σύνδεσμος σχολίου\nkamagra tablets what are they for: https://www.goldkamagra.com does kamagra work\neating pork health risks kamagra oral jelly usa next day shipping kamagra fast review\norder erectile dysfunction pills Σάββατο, 26 Σεπτεμβρίου 2020 01:10 Σύνδεσμος σχολίου\nviagra 100mg Πέμπτη, 03 Σεπτεμβρίου 2020 09:45 Σύνδεσμος σχολίου\ncanada drug Παρασκευή, 10 Ιουλίου 2020 14:54 Σύνδεσμος σχολίου\nsuewspneunc\tΠέμπτη, 16 Απριλίου 2020 16:14 Σύνδεσμος σχολίου


Αντικάλαμος: Μαχαίρωσε τον πατέρα του σε θώρακα και πλάτη, ενώ κοιμόταν! - ΕΦΗΜΕΡΙΔΑ ΘΑΡΡΟΣ\nHomeΕΙΔΗΣΕΙΣΑΣΤΥΝΟΜΙΚΑΑντικάλαμος: Μαχαίρωσε τον πατέρα του σε θώρακα και πλάτη, ενώ κοιμόταν!\nΜε δύο μαχαιριές, που θα μπορούσαν να του έχουν στοιχίσει τη ζωή, κατέληξε βαριά τραυματισμένος στο Νοσοκομείο Καλαμάτας ένας 67χρονος από τον Αντικάλαμο, ο οποίος δέχθηκε φονική επίθεση από τον 41 ετών γιο του την ώρα που κοιμόταν.\nΤο περιστατικό συνέβη χθες τα ξημερώματα στο σπίτι της οικογένειας, ενώ ελαφρά τραυματίσθηκε και η μητέρα του 41χρονου, στην προσπάθειά της να αποτρέψει το γιο της, ο οποίος φαίνεται να αντιμετωπίζει ψυχολογικά προβλήματα.\nΣύμφωνα με πληροφορίες, στο σπίτι υπήρχε και ανήλικο, ενώ το περιστατικό αντιλήφθηκε η αδελφή του δράστη από τις φωνές των γονιών της.\nΤον μαχαίρωσε δύο φορές\nΤο περιστατικό συνέβη περίπου στις 5.00 τα ξημερώματα, όταν ο 41χρονος με ένα κουζινομάχαιρο μπήκε στο δωμάτιο που κοιμούνταν οι γονείς του. Επιτέθηκε στον 67χρονο πατέρα του, μαχαιρώνοντάς τον αρχικά στο θώρακα, ενώ πρόλαβε να του καταφέρει κι ένα δεύτερο χτύπημα στην πλάτη, στο ύψος του ώμου.\nΗ μητέρα του που κοιμόταν δίπλα πετάχτηκε από τον ύπνο της και στην προσπάθειά της να σταματήσει το γιο της τραυματίσθηκε ελαφρά στο χέρι από τη λάμα του μαχαιριού. Αμυντικά τραύματα στα χέρια φέρει και το 67χρονο θύμα.\nΤις φωνές των γονιών της άκουσε από διπλανό δωμάτιο η κόρη τους, η οποία άμεσα ειδοποίησε ασθενοφόρο και την Αστυνομία.\nΟ 67χρονος βαριά τραυματισμένος διακομίσθηκε εσπευσμένα στο Νοσοκομείο Καλαμάτας, όπου υποβλήθηκε σε δύο χειρουργεία και ευτυχώς διέφυγε τον κίνδυνο και νοσηλεύεται. Στάθηκε δε πολύ τυχερός, καθώς βρέθηκε πολύ γρήγορά υπό ιατρική φροντίδα, μιας και η απόσταση με το νοσοκομείο ήταν πολύ μικρή.\nΟ 41χρονος συνελήφθη από αστυνομικούς της Υποδιεύθυνσης Ασφαλείας Καλαμάτας και χθες οδηγήθηκε ενώπιον του εισαγγελέα Καλαμάτας με την κατηγορία της απόπειρας ανθρωποκτονίας.\nΦωτιά στον Αντικάλαμο


Law and Order 23-02-2021 16:23 Τελευταία ενημέρωση: 23-02-2021 16:24\n«Δεν είναι κακό στην πολιτική να αναλαμβάνουμε την ευθύνη που μας αναλογεί και δεν είναι κακό να ζητάμε και συγγνώμη»\nΕπίθεση κατά της υπουργού Πολιτισμού, Λίνας Μενδώνη, εξαπέλυσε η βουλευτής της ΝΔ Όλγα Κεφαλογιάννη, θέτοντας ζήτημα «πολιτικής ευθύνης» στην υπόθεση Λιγνάδη, όσον αφορά την απομάκρυνσή του από το Εθνικό θέατρο.\nH βουλευτής της Νέας Δημοκρατίας, μιλώντας στο Action24, άσκησε σκληρή κριτική: «Δεν είναι κακό στην πολιτική να αναλαμβάνουμε την ευθύνη που μας αναλογεί και δεν είναι κακό να ζητάμε και συγγνώμη. Και η πολιτική ευθύνη είναι αντικειμενική. Δεν έχει να κάνει με το αν “ήξερα, δεν ήξερα” ούτε με το αν “φταίω ή δεν φταίω”. Όταν με την υπογραφή σου έχεις ορίσεις ένα πρόσωπο που στη συνέχεια αποδεικνύεται ότι δεν είχε συνολικά το προφίλ για να υπηρετήσει μία δημόσια θέση ευθύνης προφανώς εκεί υπάρχει θέμα ευθύνης, που ξαναλέω είναι αντικειμενική».\n«Θεωρώ ότι με το που ξεκίνησαν να ακούγονται διάφορες φωνές και να δημιουργείται ένα κλίμα για ένα συγκεκριμένο πρόσωπο, θα έπρεπε η αντίδραση να ήταν πιο γρήγορη. Και σίγουρα το ότι αυτό κράτησε δύο και τρεις εβδομάδες δεν βοήθησε καθόλου, όταν δόθηκε η λύση, να υπάρχει η αίσθηση ότι εκτονώθηκε η κατάσταση», σχολίασε η κ. Κεφαλογιάννη σε ερώτηση για το αν άργησε η κυβέρνηση να δράσει στην υπόθεση Λιγνάδη.


Το Axe Body Spray Sport Blast προσφέρει αίσθηση καθαριότητας και φρεσκάδας που διαρκεί. Με άρωμα ανατολής ενισχυμένο με νότες λάιμ και λεβάντα.\nΤο AXE είναι μια από τις πιο διαδεδομένες και πετυχημένες μάρκες στην ανδρική περιποίηση στον κόσμο. Τα αρώματα του AXE είναι σχεδιασμένα για να μαγνητίζουν το γυναικείο φύλο.\nΚωδικός Προϊόντος: 8712561252843\nΔιαθέσιμα Τεμάχια σε Stock: 268


"God Particle" η τριτη ταινια στο συμπαν του "Cloverfield" | reel.gr\n«God Particle» η τριτη ταινια στο συμπαν του «Cloverfield»\nΚαι αυτή σε παραγωγή J.J. Abrams\nΓΡΑΦΕΙ Γιάννης Καντέα-Παπαδόπουλος\t27 Οκτωβρίου 2016\nΠριν μερικούς μήνες παρακολουθήσαμε στις αίθουσες το φοβερό «10 Cloverfield Lane», τη δεύτερη ταινία που εκτυλίσσεται στο σύμπαν του προγόνου του «Cloverfield», η οποία είχε κρατηθεί ως επτασφράγιστο μυστικό σχεδόν μέχρι την τελευταία στιγμή. Κάπως έτσι μαθαίνουμε σήμερα πως έχει ολοκληρωθεί και μια ακόμα ταινία.\nΟ τίτλος της «God Particle» με σκηνοθέτη τον Julius Onah, σεναριογράφο τον Oren Uziel (βλ. «22 Jump Street»), και τον J.J. Abrams στην παραγωγή φυσικά. Στο cast βρίσκουμε τους: David Oyelowo (τον θυμόμαστε ως Martin Luther King στο «Selma»), Gugu Mbatha-Raw (μέλος της κριτικής επιτροπής του πρόσφατου BFI με πρόεδρο την Αθηνά-Ραχήλ Τσαγγάρη), Ziyi Zhang, Elizabeth Debicki, Daniel Brühl και Chris O’Dowd.\nΗ υπόθεση της ταινίας αφορά ένα πείραμα στο αμερικανικό διαστημικό σταθμό το οποίο πάει στραβά και εξαφανίζει τη Γη. Όταν ένα ευρωπαϊκό διαστημόπλοιο πλησιάζει το σταθμό, το πλήρωμα πρέπει να αποφασίσει πώς θα δράσει.\nΣτα σχέδια της Paramount και το Abrams υπάρχει το σχέδιο να κυκλοφορούν μία ταινία του «Cloverfield» το χρόνο, ρίχνοντας έτσι αρκετά το ποσοστό της έκπληξης που μέχρι τώρα έχουν κερδίσει. Από την άλλη, καθώς κάθε προσθήκη εισάγει μια παντελώς νέα ιστορία και ματιά, το σίγουρο είναι πως δεν πρόκειται να χαθεί το ενδιαφέρον του κοινού.\nΗ ταινία αναμένεται να κυκλοφορήσει στις 24 Φεβρουαρίου 2017.\ncloverfieldfeaturedGod ParticleJ.J. AbramsΝέα\nΚέρδισε μια διπλή πρόσκληση για το Toni Erdmann!\nΓΡΑΦΕΙ Συντακτική ομάδα του Reel.gr\t- Οκτ 27, 2016\nΓΡΑΦΕΙ Μαρίνα Βερλέκη\t- Οκτ 28, 2016